Buhez ar Sent/1913/Anton a Badou - Wikimammenn\nBuhez ar Sent/1913/Anton a Badou\n◄ Iann a Zant-Fagondez Anton a Badou Bazil ►\nann trizekved devez a viz even\nSANT ANTON A BADOU, EUZ A URS SANT FRANSEZ\nAr zant-ma a ioa ganet e kear Lisboonn er Portugal, hag a oue savet e doujans Doue gant he dud. D’ann oad a bemzek vloaz, ez eaz enn eunn Urs chalonied hag a heulie reolenn sant Aogustin. Mes, o veza guelet digas da Goimbr korfou pemp manac’h euz a Urs sant Fransez, bet merzeriet enn Afrik, e c’houlennaz beza resevet enn Urs-ma, enn esper kaout ann dro evelse da veza merzer he-unan. Goude m’en devoue great he veuiou, e oue roet kounje d’ezhan da vont d’ann Afrik ; rag he galoun a verve ato gant ar c’hoant en doa da skuill he c’hoad evit Jezuz-Krist. Mes koueza a reaz klanv enn hent hag e renkaz dont var he giz. Goulskoude ne zistroaz ket d’ar Portugal : poulzet e oue gant ann avel var aochou ar Sisiil.\nAc’hano ez eaz da Asiz da velet sant Fransez, hag euz a Asiz e oue kaset da gouent Menez-Paol e kichen Bologn. Eno e tremene he holl amzer o pedi, o vedita, hag o kastiza he gorf dre bep seurt pinijennou. Petra bennag m’oa beleg dija, e oue lakeat da ober al labouriou distera euz ar gouent, evel : da skuba ann ti, da zikour skaota er gegin. Mes ann dra-ze oa he blijadur; rak ne glaske nemed beza kemeret evit eunn den ha n’oa mad da netra.\nEvelato Doue ne zaleaz ket da rei da anaout ann tenzor a skiant hag a furnez a ioa kuzet enn he ene. Eunn devez, he zuperior a ordrenaz d’ezhan lavaret eur gomz bennag dirak eunn asamble a venac’h euz a Urs sant Dominik hag euz a Urs sant Fransez. Anton a zentaz, hag a reaz eur zarmoun ker kaer ma chomaz ann holl mantret. « Biskoaz, emezho, n’o doa klevet bravoc’h sarmoun. »\nNeuze sant Fransez a gargaz ar Zant da ober skol d’ar re all var ann theoloji. Anton eta a rejantaz e meur a gear enn ltali hag e Frans. Mes goudeze ec’h en em daolaz holl da rei misionou d’ar bobl. Hogen, e kement leac’h ma prezege, ann dud a zirede d’he zelaou a vandennadou ; rak ar brud en doa da veza eur prezeger dispar, hag, evit guir, den ne c’houie guelloc’h evithan ann tu da skleraat ar sperejou ha da c’hounit ar c’halounou.\nPoania a eure dreist peb tra da ziarbenn ar fals kredennou. Skei a rea varnho starta ma c’helle, hag abalamour da ze e oue leshanvet Morzol pe Maill ann heretiked. Mes ne boanie ket nebeutoc’h da ziarbenn ann dizursiou ha da derri ar giziou fall a ioa en em zilet etouez ar gristenien fidel. Dalc’h-mad ive e rea brezel d’ann dizursiou ha d’ar giziou fall-ma, heb kaout damant da zen nag aoun rak netra.\nHe viraklou a greske c’hoaz ann nerz a roe Doue d’he gomzou. Eunn droiad m’edo o sarmoun e Rimini dirag eur vandenn vraz a heretiked, e remerkaz e lakea ar re-ma ho bizied enn ho diouskouarn evit miret na glevchent ar pez a lavare. Kerkent e tiskenn euz ar gador, hag ez a var bord ar mor da c’helver ar pesked da zont d’he zelaou. Ar pesked a zent outhan, hag a deu, a ganchou hag a vilierou, d’en em renka dirazhan var c’horre ann dour, ar re vihana er penn araok. Eunn dra ker burzuduz a zigoraz ho daoulagad d’ann heretiked, hag a reaz d’ann darn vuia anezho anaout ar virionez euz ar relijion gatholik.\nEunn droiad all, eunn heretik aheurtet a lavaraz d’ezhan ne gredje biken e vije Jezuz-Krist e sakramant ann aoter nemed guelet a raje he vul o lezel ar foenn hag ar c’herc’h a gostez evit mont d’he adori enn hosti konsakret. Hogen, goude beza chomet tri devez heb tamm, ar mul-ze a guiteaz he rastell leun a foenn hag he vanjouer leun a gerc’h evit redet da zaoulina dirak ar Zakramant meulet ra vezo, a zouge ar Zant etre he zaouarn. Eunn hevelep burzud a c’hounezaz ive raktal ann heretik-se d’ar guir feiz.\nAnton ne oa c’hoaz nemed c’houec’h vloaz ha tregont pa gouezaz klanv e kear Padou. Kement oa en em skuizet o prezeg, ha ken dinerzet oa dre he iuniou hag he binijennou, ma n’en doa mui nemed eur c’houezadenn vuez. He glenved eta ne oue ket hirr ha d’ann 13 a viz even 1231 ez eaz da reseo enn env ar rekoumpans dleet d’he vertuziou ha d’he labouriou apostolik. Kerkent ar vugale en em lakeaz da grial dre ar ruiou : « — Ema maro ar Zant! » He bedi a reer dreist peb tra evit kaout ann traou dianket.\nSant Anton a Badou ne oa nemed c’houec’h vloaz ha tregont pa varvaz, ha goulskoude peger braz n’e ket bet he virit dirak Doue, ha peger kaer n’e ket ive brema he gurunenn er baradoz ! Pa zervicher Doue a greiz kaloun, ha pa ne garer nemethan, n’euz ket a ezomm da veza pedi evit dastum dirazhan eunn tenzor a veritou, ha gounit ive dre eno eur renk huel ebarz enn env.\nAdtapet diwar « https://br.wikisource.org/w/index.php?title=Buhez_ar_Sent/1913/Anton_a_Badou&oldid=32533 »\nKemmoù diwezhañ degaset d'ar bajenn-mañ d'an 16 C'hwe 2012, da 15:50.


Telenn geltiek - Wikipedia\nUr sonerez telenn vihan, e Kembre.\nAn delenn geltiek eo an anv a roer da veur a stumm telennoù bihan (telennoù pobl peurliesañ) a gaver e Kembre, Iwerzhon a Bro-Skos (hag e Breizh abaoe labour Jord Cochevelou hag e vab Alan Stivell).\nReishoc'h e vefe komz eus "telennoù keltiek" kentoc'h eget eus an delenn geltiek.\nAn telennoù keltiek hengounel :\nAr c'hCláirseach (pe Clàrsach). Telenn vihan a gaver en Iwerzhon hag e Bro-Skos (gw. Telenn skosat), dezhi kerdin metal. Ober a reer an "delenn varzhek" anezhi a-wezhioù ivez.\nAn delenn gembreat ("telyn"). Un delenn vihan heñvel ouzh ar c'hCláirseach a vefe bet e Kembre. Hiziv an deiz ez eo un delenn levezonet gant an delenn glasel (brasoc'h eget ar c'hCláirseach ha dezhi kerdin nilon pe gerdin bouzelloù).\nAn telennoù keltiek nevez :\nAdalek ar bloavezhioù 50 / 60 e voe savet telennoù e Breizh hag e Bro-C'hall, anvet telennoù keltiek, telennoù levezonet gant c'hCláirseach, dezho ur stumm hag ur son dezho o-unan koulskoude. Brudet e voe seurt telennoù er bed holl gant an telennour Alan Stivell hag e bladenn "renaissance de la harpe celtique".\nTelenoù keltiek tredan moanoc'h ha mistroc'h o stumm, levezonet gant stumm telennou ar Grennamzer.\nAdtapet diwar « https://br.wikipedia.org/w/index.php?title=Telenn_geltiek&oldid=1574702 »\nKemmoù diwezhañ degaset d'ar bajenn-mañ d'an 22 Mae 2014, da 17:07.


Ne zeliér quet bout suéhet na hum scontéin mar santér poén é souffrein - Wikimammenn\nNe zeliér quet bout suéhet na hum scontéin mar santér poén é souffrein\nJ.-M. Galles, 1829 (p. 225-227)\n◄ Doué a réserve mara uéh er souffranceu brassan d’é serviterion fidellan Ne zeliér quet bout suéhet na hum scontéin mar santér poén é souffrein Er gùél a Jesus doh er groéz a zoug de souffrein er poénieu guet ur hourage dalhable ►\nNe zeliér quet bout souéhet na hum scontein mar santér poén é souffrein.\nM’HUM adresse dohoh, Guirhiés santel, én trouble é péhani em zaule er gùél ag er groéz. Me sant énan mé-memb ur boén vras doh er souffranceu. En disposition-zé a me halon em scont.\nMe mab, er boèn-zé a santet énoh n’hou rant quet cablus dirac Doué. Quement-cé a zou memb ur moyand de véritein davantage, mar doh perpet aboeissant d’é volanté.\nA pe larér é cârai er Sænt er souffranceu, ne vennér quet laret en ou hârent dré natur.\nInd a huannadai rac ma ouent tud ; mæs ind hum rejouissai rac ma ouent crechénion. En natur a resistai, mæs er religion a driomflai ag en natur.\nA hui a chonge ne oai quet bet bras me foén ar er halvar ? Ma n’en dès mam erbet n’hum afflige é ùélet en drougueu a arrihue guet he bugalé, péh quet bras ne zelias bout affliction mam Jesus, a, p’er gùélas é creis en tourmanteu hac èn anjulieu ?\nRet vehai en dout câret Jesus quement èl m’er hâren, eit comprenein péh quer bras oai bet nezé me affliction.\nJesus ean-memb, ér jardrin a Olivet, a lausquas d’antréein én é galon en eah ag en tourmanteu hac ag er marhue.\nNe vennas quet m’en devehai é zivinité, péhani a rai ur bris infini d’é souffranceu, parreit doh t’ou ag ou santein.\nMe mab, meit ma venneoh sincéremant én hou afflictioneu er péh a vèn en Eutru Doué, n’hum droublet quet a gaus d’er péh a basse én diabarh a hanoh énep d’hou volanté.\nA pe arrihue memb guenoh dibatiantein a gaus d’hou ç’imur prompt, n’hum ziscouraget quet ; quement-cé a vehai hum rantein cablus, open hou tibatiantæt, ag ur faute neué.\nUn orgueji secret é hum droublein rac ne vèr quet parfæt. Faible oh, ha Doué a hanaüe hou faiblesse. Un dén oh, ha non pas un æl.\nMab-dén ne éel quet passein é vuhé hemb gobér d’er bihannan ur faute distér benac, deustou n’en dès hanni é particuliér ne éel ha ne zeli pellat doh t’ou.\nN’en doh quet bet conceuet én innoçance, èl on, nac èl-cé délivret a bep sort inclination d’en droug, nac ag en ol faiblesseu ha misér de béré é ma sujet mab-dén.\nA pe achap guenoh ur hlêm benac, goulennet quentéh pardon guet Doué. Promettet déhou é éhùéhehet gùel arnoh hou ç’hunan. Goulennet eit quement-cé er secour ag é hræce. Antréet arré ér peah a hou calon, én ur veil arnoh guet mui a sourci.\nUr faute, ne vern péh sort é, ne éel quet bout reparet gùel eit dré en humiliation a santér a nehou.\nA pe vehet én nean, é compagnoneah er Sænt, ne vehet quet mui sujet d’er pehet.\nO Rouannés er Sænt, pegours é teï er momant eurus-cé ! Pegours é vein-mé délivret ag en dougeance a offancein Doué, dougeance quer calet aveit ur galon péhani er hâr !\nDeit ahoël, mam a hræce hac a viséricord, de secour hou servitour. Dihuennet-mé, dré hou protection puissant, doh en anemiset a me salvedigueah.\nAdtapet diwar « https://br.wikisource.org/w/index.php?title=Ne_zeliér_quet_bout_suéhet_na_hum_scontéin_mar_santér_poén_é_souffrein&oldid=105855 »\nKemmoù diwezhañ degaset d'ar bajenn-mañ d'an 18 Eos 2017, da 16:53.


Buhez ar Sent/1912/Nikolas, eskob Myr - Wikimammenn\nBuhez ar Sent/1912/Nikolas, eskob Myr\n◄ Sabas Nikolas, eskob Myr Ambroaz ►\nC’houec’hvet devez a viz Kerdu\nNikolas eo mignon ar vugale, gloar an dud yaouank, splander ar veleien ha sklerijen an eskibien ; ar bed holl a ra e veuleudi, hag an nenv, kouls hag an douar, a embann e vurzudou.\nGenel a reas en Azi-Izelan. Adalek e vugaleach, e viras yun ar merc’her hag ar gwener, evel m’oa gourc’hemennet en amzer-ze gant an Iliz.\nAbred e wiskas saë ar venec’h, en eur manati, demdost da gêr Myr ; bras oa e garante evit an dud reuzeudik. War a lavarer, e sikouras ter blac’h yaouank a oa o vont da goll o enor, dre n’o devoa ket a beadra da zimezi herve o renk, ha gant ar pez a roas d’eze e c’halljont ober dimeziou dereat. En Myr e oa eun arc’heskopti, eleiz a eskoptiou stag outan ; da varo an arc’heskob, Nikolas, deut da vezan abad er manati oa ’n em dennet ennan, a oe hanvet da bignal en e blas. Ar c’halloud en devoa d’ober miraklou ; santelez dispar e vue, e aked evit gloar Doue ha silvidigez an eneou, a vrudas dre holl e hano. Bezan e oa en Konsil Nise, elec’h ma oe kondaonet Arius ; mervel a reas en Myr war-dro ar bla 342. E gorf a oe sebeliet en e iliz-veur. Savet oe eleiz a ilizou en e enor, zoken, en broiou ar c’huz-heol, arôk ma oe digaset e relegou da gêr Bari. En amzer ma oa ar Vuzulmaned o klask astenn o galloud dre ar bed, tud a vor eus Bari a yeas gant tri lestr trezek ôchou an Azi. Diskenn a rejont tostan m’halljont da Vyr. En eur redaden, e tizjont ar gêr-ze, hag endra ne oa den war evez, ec’h ejont d’an iliz-veur, e torjont be sant Nikolas, hag e tigasjont gante e relegou. Tud Myr, pa weljont al laeronsi a oa c’hoarvezet, a redas war-lerc’h al laeron hep gallout o zapout. Ar re-man a ’n em gavas en Bari gant o zenzor, an 9 a viz mae 1087, hag a zougas anezan raktal da iliz Sant-Stephan. En devez-ze dioustu, tregont den klanv a ’n em gavas pare o pedi an ôtrou sant Nikolas ; abaoue, ar vrud eus e vadelez hag eus e c’halloud a zo êt a-bell bro, hag eleiz a dud a ve bep bla o pardonan en Bari.\nAr c’hiz a zo da lavaret : « Ar vugale ac’han, ar vugale a lez-hont. »\nBugale ha bugale a zo breman, evel n’eus bet biskoaz ; bugale troëtoc’h war ar vad, dre m’eo bet silet d’eze en o gwad gant o zud.\nN’eus douar ebet, n’eus forz pegen fall vefe, ha n’hellfed ket lakat da zougen frouez, gant poan hag amzer. N’eus krouadur ebet, kennebeut, ha n’eus forz pegen skanv-benn e vefe, n’hellfed ket digas ennan eur wellaën bennak, a-bouez poanial gantan.\nMar deo eta diroll ar vugale, an tad hag ar vamm a c’hall lavaret o mea culpa. Rak ar vugale a ve en bras ar pez ma vezont lezet da vezan a vihanik gant o zud. Nebeut a drec’h natur ; unanik bennak hen gra, mes distank int.\nTadou ha mammou, ma karet ho pugale, digoret d’eze abred o sperejou hag o c’halonou ; desket d’eze anaout ha karet an Otrou Doue ; ar beden desket war barlen ar vamm a chom skrivet er galon ; bugale pemp bla, en tiegeziou ’zo, a oar muioc’h a gatekiz evit bugale dek vla en tiegeziou-all. Desket d’eze karet ar bleuniou a vousc’hoarz ouzimp eus an douar, ar stered a vousc’hoarz ouzimp eus an nenv ; al loened, ar zervijerien mut-ze a vev war hon zro ; an nesan. Desket d’eze rannan an traouigou a roët d’eze, gant bugale-all o oad :\nPardoni a rêr d’eur bugel ha n’en deus ket a spered ; elec’h eur bugel ha n’en deus ket a galon, ne ve ket gouzanvet en neb-lec’h. Penôs e teuio ho pugale da gât kalon, ma ne zesket ket aneze da vezan madelezus ?\nAdtapet diwar « https://br.wikisource.org/w/index.php?title=Buhez_ar_Sent/1912/Nikolas,_eskob_Myr&oldid=38425 »\nKemmoù diwezhañ degaset d'ar bajenn-mañ d'an 9 Gou 2012, da 11:36.


Pireneoù-Uhel - Wikipedia\n(Adkaset eus Hautes-Pyrénées)\nHauts Pirenèus pe\n229 567 ann. (2019)\n43° 12′ 00″ Norzh\n0° 07′ 59″ Reter / 43.2, 0.133\n4 464 km²\nAr Pireneoù-Uhel (Daveoù a vank) (galleg ha stumm ofisiel: Hautes Pyrénées; okitaneg: Nauts Pirenèus / Hauts Pirenèus) zo un departamant e kreisteiz Bro-C'hall, stok ouzh harzoù Spagn. Savet eo bet diwar proviñs kozh Bigorra.\nTarba eo ar pennlec'h.\nArondisamantoù ar Pireneoù-Uhel[kemmañ | kemmañ ar vammenn]\nArdamezioù Bigorra, ar vro gozh a voe savet diwarni an departamant gall Hautes-Pyrénées.\nAdtapet diwar « https://br.wikipedia.org/w/index.php?title=Pireneoù-Uhel&oldid=1881899 »\nKemmoù diwezhañ degaset d'ar bajenn-mañ d'an 25 Gou 2020, da 05:32.


Umeå (distaget [ˈʉːmɛo] e svedeg ; Uumaja e finneg, Ubmi e samieg) zo ur gêr eus Sveden, en hanternoz ar vro. Kêr-benn proviñs Västerbotten eo. Unan eus kêrioù bras Norrland eo. E 2010 e oa poblet gant 79 594 a dud.\nEn Umeå ez eus div skol-veur, Skol-veur Umeå (Umeå universitet) ha Skol-veur ar gounezerezh (Sveriges Lantbruksuniversitet), ma kaver ouzhpenn 30 000 a studierien en holl. Kêr-benn Sevenadurel Europa e oa bet Umeå e 2014.\nLec’hienn Umeå (sv)\nAdtapet diwar « https://br.wikipedia.org/w/index.php?title=Umeå&oldid=1959613 »


D’an 19 a viz Kerzu 2015 e oa bet kaset da benn un oberenn difeuls arouezel divountiñ panelloù e ti-gar Kemperle (goude hini Plouared-Treger). Pal e oa sevel a-enep ar banellerezh servij nevez-flamm a vo staliet gant an SNCF en holl dier-gar Breizh war-vord linenn nevez an tren tizh bras (TTB) ac’hann da 2017. Em […]\nPolitikerezh yezh ar rannvro ? Lizher d’ar prezidant Le drian\nAotrou Prezidant Rannvro Breizh, Goulenn a reomp diganeoc’h un emgav a zivout politikerezh yezh rannvro Breizh. Dre hon dibaboù bremañ eo e vo roet un dazont d’ar brezhoneg pe get, hag an doare nemetañ evit reiñ un dazont dezhi a zo gant souten ar rannvro. Sklaer eo hiziv eo gwan-tre youl ar rannvro evit sevel […]\nDa heul ar galv resevet (dindan) digant ar strollad “Stourmomp Asambles evit ar Brezhoneg” e sav Ai’ta! a-du gant ar pemp goulenn mallus evit dazont hor yezh ha gervel a ra d’e dro d’en em vodañ disadorn, 26 a viz Meurzh da 11 eur 30, dirak Breujoù Breizh e Roazhon. Deomp niverus da c’houlenn groñs […]\nD’an 8 a viz Meurzh 2016 hon eus kaset ul lizher digor d’ar Prezidant Tolpad Gwened, Pierre Le Bodo ha d’e besprezidant kentañ, Yves Questel, Maer Teiz-Noaloù, en deus freuzet ar garta “Ya d’ar brezhoneg” nevez zo. Kaset eo bet al lizher-digor-mañ d’an holl besprezidanted ha kuzulierion kumuniezh tolpad Gwened ivez. —- Aotroù Prezidant Kumuniezh […]\nDilennadegoù a vo e Skol-veur Breizh Izel d’ar 1añ ha d’an 2 a viz Meurzh 2016 evit dibab ar c’huzul-merañ nevez. Tri den a zo war ar renk an dro-mañ evit bezañ prezidant, pa ne c’hell ket en em ginnig en-dro Pascal Olivard : Matthieu Gallou, Pascal Gente ha Fabrice Huret. Diwar intrudu strollad Ai’ta! ez […]


Calakmul a zo anv roet da lec'hienn unan eus ar c'heodedoù mayat brasañ anavezet. E Mirva a Viosferenn Calakmul, e janglenn diaz Peten e Mec'hiko, 30 eus harz Guatemala.\nDizoloet e voe gant ar bevonour Cyrus L. Lundell eus ar Mexican Exploitation Chicle Company d'an 29 a viz kerzu 1931 tra ma c'hournije. Da Sylvanus G. Morley, a ergerzhe Chichen Itza evit ar Carnegie Institute e voe tremenet ar c'heloù e miz meurzh 1932.\nKreizenn ur rouantelezh, kaan pe rouantelezh an Naer e oa Calakmul, daoust ma oa bet stummet pelloc'h war-du an norzh. E-pad ar Prantad Klasel Diwezhat ez eas d'ur c'halloud meur, kevreet da Garacol ha kevezer da Dikal. Ur boblañs a 50.000 annezad he-doa Calamul moarvat ha muioc'h eget 6250 savadur a oa bet dizolet war ur gorread a 70 km²\nRouaned Calakmul anavezetAozañ\nDianav: Yuknoom Ch'een I\n636–686: Yuknoom Meur\nCalakmul - Patrimonio Cultural de la Humanidad lec'hienn INAH diwar-benn Calakmul\nCalakmul (eus The State of Campeche Book)\nAdtapet diwar « https://br.wikipedia.org/w/index.php?title=Calakmul&oldid=1638466 »


Sant-Jakez-al-Lann - Wikipedia\n13 948 ann. (2019)\n1 179 ann./km²\n48° 03′ 56″ Norzh\n1° 43′ 07″ Kornôg / 48.0656, -1.7186\nkreiz-kêr : 36 m\nbihanañ 18 m — brasañ 47 m\nSant-Jakez-al-Lann, pe Sant-Jakez-al-Lanneg(Saint-Jacques-de-la-Lande e galleg) a zo ur gumun eus Breizh e Kanton Roazhon-5 e departamant Il-ha-Gwilen. Eno emañ aerborzh Roazhon.\nErwan Vallerie ː Sancti Jacobi de Foresta, 1408\n54 gwaz a gollas o buhez abalamour d'ar brezel hervez monumant ar re varv, d.le. 4,99% ag ar boblañs hervez an niveradeg bet graet e 1911 ; unan anezhe, soudard en 62vet Rujumant Troadegiezh , a yeas diwar wel e Maissin e Belgia d’an 22 a viz Eost 1914.\nMonumant ar Maltière.\nRoll ar re fuzuilhet.\nSeizh den ag ar gumun a varvas abalamour d'ar brezel.\nImplijet e voe an nijva gant al Luftwaffe (aerlu alaman).\nD'an 11 a viz Ebrel 1942 e kouezhas ur c'harr-nij Focke Wulf Fw 200 eus an aerlu alaman (Luftwaffe) e "La Calvenais" e Sant-Jakez p’edo o tibradañ eus an nijva. Gloazet e voe tri nijour, lazhet e voe ar pevar nijour arall, douaret int e Huisnes-sur-Mer (Bro-C'hall);\nEn noz etre ar 26 a viz Ebrel hag ar 27 a viz Ebrel 1942 e rankas ur c'harr-nij Heinkel He-111 eus an aerlu alaman (Luftwaffe) douarañ gant mall en nijva goude bout bet taget ha gwallaozet nepell eus Bristol gant ur c'harr-nij chaseal-noz eus ar 125 Sqadron eus ar Royal Air Force; lazhet e voe e vindrailhour, douaret eo e Dagneux,.\nTud fuzuilhet e "La Maltière" gant an Alamaned: Marcel Brossier, mekanikour anezhañ, evel tarver, d'ar 17 a viz Gwenholon 1940; ar merzher kentañ en Il-ha-Gwilen an hini eo; 25 ezel eus ar Rezistañs (komunourion an darn vrasañ anezhe) a voe fuzuilhet d'an 30 a viz Kerzu 1942.\nD'ar 6 a viz Ebrel 1944 e voe taolet un nijerez Junkers Ju 88 H-1/T eus an aerlu alaman (Luftwaffe) d'an diaz e "Mivoie" e Sant-Jakez-al-Lann gant ur c'harr-nij chase Hawker Typhoon Ib eus ar Royal Air Force; lazhet e voe he fevar nijour, douaret int e Mont-de-Huisnes.\nD'an 10 a viz Even 1944 e voe taolet un nijerez P-47D (marilhet 42-25771 ha kodet SX-I) eus aerlu SUA (United States Army Air Forces) d'an diaz e Sant-Jakez-al-Lann gant ur c'harr-nij alaman; lazhet e voe he sturier.\nIliz katolik Sant Jakez.\nAn aerborzh Roazhon - Sant-Jakez.\nMonumant ar re varv, savet e 1920.\naotrounez la Vaerie, le Haubois\nEn argant e dreustell en gul karget gant teir rozenn en argant, hag heuliet gant tri bav en gul\n1832 1851 François Syndo -\n1851 1868 M. de Gourden -\n1868 1870 Julien Fraleu -\n1870 1887 M. de La Motte du Portal -\n1887 1888 Joseph Demeure -\n1888 1893 M. de La Motte du Portal -\n1923 1925 Joseph Pichard -\n1925 1945 Francisque Daniel -\n1945 1959 Jean Pont -\n1971 1989 Georges Cano PS Kuzulier-departamant (1973-1994)\n1989 2007 Daniel Delaveau PS Kuzulier-departamant (1994-2008)\nMaer Roazhon (2008-2014)\n2007 → bremañ Emmanuel Couet PS Prezidant Roazhon Meurgêr (abaoe 2014)\nSant-Jakez-al-Lann war Geobreizh\n↑ Stumm implijet gant Embannadurioù Sav-Heol e-pad ar bloavezhioù ma oant diazezet eno.\n↑ RAF Commands\n↑ L'Ouest-Éclair, 19 a viz Gwengolo 1940\n↑ (fr) Mortuajoù\n↑ [https://monumentsmorts.univ-lille.fr/monument/33734/saint-jacques-de-la-lande-presdeleglise/ Université de Lille]\nAdtapet diwar « https://br.wikipedia.org/w/index.php?title=Sant-Jakez-al-Lann&oldid=1983796 »\nNijvaoù al Luftwaffe e Breizh\nKemmoù diwezhañ degaset d'ar bajenn-mañ d'an 31 Meu 2022, da 19:26.


Kaozeal:Skoroù moullañ - Wikipedia\nSkrivet gant Padraig Marc'heg (03/03/06)\nNe vez ket sinet ar pennadoù war ar wiki rak kensavet e vezont. Se eo ar reolenn. Dalc'het e vez anv ar saverien disheñvel e rann istor ar pennad memes tra. Kerzh da welet. --Fulup 3 Meu 2006 da 21:28 (UTC)\nNe vije ket tu klask simplaat ar bajenn-mañ? Ne gomprenan ket kalz tra. N'on ket deuet a benn da zivinout zoken petra dalv skoroù moullañ e galleg (evit lakaat ul liamm etrewiki)... Benoni (Kaozeadenn) 27 Mae 2007 da 10:20 (UTC)\n"Skoroù moullañ" : supports d'impression.\nN'eus pennad kar ebet er yezhoù all.\nForzh pe zanvez zo ur skor moullañ (mouller ar gazetenn japanat Asahi Shinbun a zisklêrias bout gouest da voullañ war forzh petra war-bouez an dour). Ar paper evit ar moullañ eo danvez ar pennad-mañ, e gwirionez. Da vout lakaet e-barzh Moullañ, Paper pe an daou ? — Lagad Zoltec (kaozeal) 12 Kzu 2018 da 17:43 (UTC)\nAdtapet diwar « https://br.wikipedia.org/w/index.php?title=Kaozeal:Skoroù_moullañ&oldid=1814664 »\nKemmoù diwezhañ degaset d'ar bajenn-mañ d'an 12 Kzu 2018, da 17:44.


Stumm eus an 5 Du 2019 da 16:00\n12 okted ouzhpennet , 1 bloaz zo\nStumm eus an 5 Du 2019 da 15:58 (kemmañ)\nStumm eus an 5 Du 2019 da 16:00 (kemmañ) (dizober)\n'''Google [[Limited liability company|LLC]]''' a zo un embregerezh [[stadunanat]] bet krouet er [[Silicon Valley]] d'ar [[27 a viz Gwengolo]] [] gant [[Larry Page]] ha [[Sergey Brin]], oberourien al lusker enklask [[Google (lusker enklask)|Google]]. Bez eo unan eus ar [[Big Four tech companies]] pe GAFA. Abaoe miz Eost 2015 ez eo ul lodenn eus an embregerezh [[Alphabet Inc.|Alphabet]].\nAn embregerezh Google a zo deuet da vezañ brudet en e stourm gant e lusker enklask a-enep re [[AltaVista]], [[Yahoo!]] ha [[Bing (lusker enklask)|Bing]]. Goude-se ez eo kroget an embregerezh da brenañ pe sevel meziantoù lies hag hiziv an deiz ez eo perc'henn eus un toullad meziantoù brudet ha lec'hiennoù internet evel [[YouTube]], ar savenn hezoug [[Android]], ha servijoù web all evel [[Google Earth]], [[Google Maps]] ha [[Google Play]] pe [[Waze]].\nNerzh Google a zo deuet dre an tiez-eskemm. Bremañ ez eo unan eus an embregerezhioù galloudusañ stadunanat ha bedel. E-penn kentañ ar bloavezh 2008, e talveze 176 miliards a zollarioù e [[Wall Street]]. D'ar [[1añ a viz C'hwevrer]] [] ar sammad arc'hant evit an tiez-eskemm evit Google a oa uheloc'h evit hini [[Apple]] ha deuet e oa da vezañ an hini kentañ er [[Stadoù-Unanet Amerika]], gant ur sammad a 550 miliard a zollarioù dasparzhet war meur a zoare lodennoù eskemm.\nAdtapet diwar « https://br.wikipedia.org/wiki/Dibar:MobileDiff/1854199 »


Keleier » Niverenn 610 * 20 / 02 / 2017\nwebradio an tonioù breizhek\nDa heul ar c’henlabour etre Tamm Kreiz ha Dastum zo bet savet ur radio nevez, Canal Breizh, ganti ar pal kinnig d’an dud tonioù breizhek diehan. Gant ar radiooù all zo komzoù, atersadennoù ha kement zo. Ha sonerezh etre ar mareoù eskemm-mañ. Gant ar radio nevez-mañ,...\nPriz an amann en e uhelañ\nEl lagenn emañ ar genderc’herien laezh. Paeet e vez dezho 280€ an donenn laezh pa goust dezho 350. Daoust da se emañ priz ar poultr-laezh o vont war gresk evel hini an amann. E miz Mae 2016 e vije gwerzhet 2 600 € an donenn amann, e miz Here 3 500 € hag e...\nKlask, evit kavout\nA-raok kavout eo ret klask. A-raok kavout ul levr e brezhoneg da brenañ eo ret bezañ war glask, ha mont da weladenniñ al lec’hienn klask.com. Abaoe 2006 e ren Katell Simon war ur pezh-mell stal levrioù – 1200 titl, bet embannet gant 65 ti-embann – met gouest...\nBetek e Pariz\nD’ar 4 a viz C’hwevrer e veze dalc’het gant ar Mission Bretonne he fempvet saloñs skrivagnerien Breizh. Un 40 a skrivagnerien o doa respontet da c’halv Françoise Le Goazioù hag he mignoned, Rozenn Milin, Patrick Mahe, Coline Hoarau hag ur bern re all. Prezegennoù a zo...\nAnavezet eo Mikael Madeg evit e enklaskoù war ar brezhoneg hag e levrioù. Met er bloavezhioù 80, pa oa nevezig deuet da vevañ en ti savet e korn ur park, e Sant Tonan, setu ma oa deuet da vezañ anavezet e-giz saver kleuzioù. Bremañ pa ‘z eus aozadurioù ha...


Buhez ar Sent/1837/Simeon, escop ha merzer - Wikimammenn\nBuhez ar Sent/1837/Simeon, escop ha merzer\n◄ Laumer Simeon, escop ha merzer Conrad ►\nAn trivec’hvet devez a viz Fevrer.\nSant Simeon, mab da Gleofas ba niz da Sant Joseph, hac evelse car da Salver ar bed, a oa disquennet eus ar Famill ar Roue David ; mæs e gaëra calite eo da veza bet un Disquibl fidel da Jesus-Christ, un Escop santel hac ur Merzer glorius.\nHor Salver er choasas evit unan eus e Zisquibien, hac en instruas e-unan. Beza e voe test eus an darn-vuya a Viraclou mab Doue ; test e voe eus e Resurrection hac eus e Asçansion, ha beza en devoa an eur da receo ar Speret-Santel assambles gant an Ebestel da Vouel ar Pantecost.\nPa en em separas an Ebestel hac an Disquibien evit mont daou-ha-daou da gaç ar scierigen eus an Aviel dre ar bed-oll, Simeon a chommas gant Sant Jacques, Escop a Jerusalem, hac a labouras gant an Abostol-mâ da sanctifia ar Guær vras-se, pehini a oa nevez arrouset gant Goad Jesus-Christ.\nNao bloaz var-nuguent goude maro hor Salver, ar Yusevien obstinet, o veza massacret Sant Jacques, e voe choaset Simeon evel an digna evit derc’hel e blaç. O veza Escop, e redoublas e sourci hac e attantion var pep-tra ; ne heane o preseg hac isplica d’e Bopl, gant ur vadelez ravissant, ar guirionezou bras eus ar Religion, ec’his en devoa-ii desquet e-unan gant Jesus-Christ memes.\nAn Ampalaer Trajan o veza roet urz da bersecuti ar Gristenien, e voe sesiet an Escop santel evel ar penn hac ar souten eus ar re-all.\nSimeon, oaget a ouspen cant vloaz, o veza bet presantet dirag ar Gouarner eus a Syrii, ar Gouarner-ze a ordrenas dezàn adori an Doueou ar Rouantelez. Ar Prelat santel a brouvas dezâ gant quement a nerz ha quer sclaer ne voa nemet un Doue, ha peguer faus oa e Zoueou, ma teuas d’en em gaout soueset bras, mæs n’en em gonvertissas quet abalamour d’ar goall disposition eus e galon, hac e reas scourgea ar Sant gant ur grueldet barbar. An oll a oa estounet o velet ar gouraich gant pehini e andure an tourmant-se, ha ne allent quet compren a pelec’h e teue dezàn an nerz-ze en ur c’horf sempleet dre un oad quer bras. An Tyrant er c’hondaonas goudese da vervel var ur Groas. Evellen Sant Simeon en devoe ar gonsolation d’en em velet tretet ec’his ma oa bet e vaestr divin, hac e varvas en ur drugarecât Jesus-Christ eus ar c’hraç a ree dezâ da vervel er Groas eveldàn. E Verzerinti a erruas er bloaz 107 goude Donediguez hor Salver.\nEil Reflexion. Jesus-Christ en deus roet da Sant Simeon mercou caër eus ar garantez en devoa evitâ, en ur rei dezâ ul loden vras en e souffrançou hac en e Groas. Er fæçoun-ze eo e car hor Salver e vrassa hac e fidela servicherien. Sant Simeon eus e gostez en deus roet da Jesus-Christ ur merq caër eus e garantez, en ur receo a galon vad ha gant joa al loden a roe dezàn en e souffrançou hac en e Groas. Er fæçoun-ze eo e teu ar re a gar ive Jesus da zisquez dezàn o c’harantez. Ha receo a rit-hu eta evel mercou eus e garantez evidoc’h ar poaniou, au afflictionou, ar c’hroasiou a zigac èn deoc’h ? Ha renta a rit-hu dezâ carantez evit carantez, o souffr evit-àn gant patiantet ha gant resination d’e volontez santel ? Evit breudeur eus un Doue crucifiet, evel ma oump, peguen neubeut e ententomp-ni ar Mister eus ar Groas ! Descomp-èn eta hirio, en ur zisqui penaus ne dleomp istimout netra brassoc’h, netra santeloc’h, netra guell evit assuri hor silvidiguez, eguet souffr evit Doue.\nAdtapet diwar « https://br.wikisource.org/w/index.php?title=Buhez_ar_Sent/1837/Simeon,_escop_ha_merzer&oldid=59280 »\nKemmoù diwezhañ degaset d'ar bajenn-mañ d'an 11 C'hwe 2014, da 11:05.


Stumm eus an 19 Gou 2017 da 12:37\n7 okted ouzhpennet , 3 bloaz zo\nDizober kemmoù 1755719 a-berzh Prieladkozh (kaozeal)\nStumm eus an 19 Gou 2017 da 12:36 (kemmañ)\nStumm eus an 19 Gou 2017 da 12:37 (kemmañ) (dizober)\nLazhet e voe e holl vreudeur gant [[Herakles]] hag eñ an hini nemetañ a chomas bev. Daou zoare disheñvel zo da zisplegañ perak ne voe ket lazhet hervez an hengoun : pe e oa o vagañ e [[Gerenia]], e [[Messenia]], pell diouzh e vreudeur, pe e oa an hini nemetañ en doa nac'het esaea laerezh [[Gerion|Oc'hen Gerion]], ambrouget gant [[Herakles]], a oa graet gant [[Neleüs]] hagha e unnek mab all. En eskemm e vije bet lezet e vuhez gantañ gant an [[haroz]] hag en dije graet anezhañ roue Messenia.\nHervez ur vojenn all en doa goulennet Herakles digantañ bezañ gwalc'het eus un dle gwad hag e oa bet refuzet gant tad Nestor. Heracles a lazhas neuze NeleüsNeleus hag e vibien, en o zouez Alastor, tra ma chomas bev Nestor.\nAdtapet diwar « https://br.wikipedia.org/wiki/Dibar:MobileDiff/1755721 »


Pajenn:Perrot - Bue ar Zent.djvu/286 - Wikimammenn\nPajenn:Perrot - Bue ar Zent.djvu/286\nn’eo ket souez ! Gwelet a ra, (rak Doue eo, ha netra, nag en amzer da zont, nag en amzer dremenet, ne zo kuzet d’e zaoulagad) ; gwelet a ra splann Judas, ar beleg fall, ouz e werzan, Per ouz e nac’h, e enebourien ouz e skei, e varnerien ouz e wapât, e vourrevien ouz e stagan war ar groaz. Gwelet a ra poaniou e dud, poaniou ar gristenien, poaniou an Iliz, hag ar gwel-ze e c’hlac’har muioc’h evit ar gwel eus e boaniou e-unan. Hag e wel kement-se ha pep tra, hag e tiskoue kaout poan ouz hen gwelet, ha dre ze e welomp-ni gwelloc’h eo eun den eveldomp, kizidik ouz ar boan eveldomp, hag aonik rak ar maro eveldomp. Ma en dije gouzanvet e boaniou bras hag e varo skrijus heb an disteran klemmaden, ne vijemp ket bet gouest d’e heul pen-da-ben. Mes dre m’en deus poan ha ma tiskoue kaout, e c’hellomp deski gantan an doare d’en em gemer evit gouzanv ervat hon foaniou. Ne glaskfomp ket diskouez bezan kaletoc’h ouz ar boan evit nan omp, mes en heur ma savfomp etrezek an nenv hon daoulagad beuzet gant an daerou, e virfomp en hon c’halon, evel Jezuz, ar c’hoant d’ober, dreist pep tra, bolonte santel an Otrou Doue. Evelse eo e tleer gouzanv, hag ar boan gouzanvet evelse eo a ra ar gristenien.\n« Ma Zad, mar deo posubl, pellaet ar c’halur-ze diouzin ; koulskoude, ra vezo grêt ho polonte ha nan ma hini ! »\nJezuz-Krist en Jetsemani a zo poaniet : gwelet a ra kalur e boaniou. Mes ma ne welfe nemetan, ne vefe ket ken glac’haret ha mac’h eo ; gwelet a ra, ouspen, kalur hon fallagrieziou. Ar pez a ra d’ezan bezan ken glac’haret, n’eo ket ar gwel eus e varo o tostât, mes eus fallagrieziou an dud berniet warnan. Diskennet eo eus an nenv evit kemer plas ar bec’herien ha kinnig en e hano, da Zoue e Dad, an digoll a oa red rei evit dont a benn d’o unani gantan.\nHa dre ze, breman, Hen, an hini ne anaveze ket ar pec’hed ha n’helle ket e anaout, en doare ebet, a zo deut da vezan, evel pa lavarfed, « ar pec’hed beo ». Hen, an hini a oa an den dinam, santel, dibec’h, mar zo bet unan, a wel stok outan holl fallagrieziou ar bed ! Gwir eo, dindan loustoni ar pec’hed, e ene, evel eur vleunien gaer, n’eo ket saotret, na goenvet en doare ebet, mes krenan ra o steki outan. Hen, ar zantelez en em c’hrêt den, o welet an droug grêt hag an hini da zont, o c’houzout, kouls ha ma ra, brasder ar pec’hed, o welet an dismeganz, an dizanaoudegez hag an dizentidigez a zo ennan, en deus enkrez ha spont.\nHen, Mab muian-karet an Tad, abalamour m’en deus kemeret plas ar bec’herien, a gas e beden etrezek an nenv, hag ar beden-ze a gav dor zerret.\nN’eo ket souezus, goude-ze, klevet Jezuz o lavaret d’e Dad :\n« Oh ! mar deo posubl, pellaet diouzin ar c’halur-ze, ha sellet ouzin gant teneredigez. Koulskoude, ra vezo grêt herve ho polonte ! »\nEun trede abeg da boaniou Jezuz-Krist da vezan ken gwaz ha mac’h int, eo gwelet n’hello ket ober da vat ar pez en deus c’hoant. Unan eus poaniou brasan an den eo kaout c’hoant d’ober eun dra, hep kaout ar c’halloud d’hen ober.\nHon Zalver Jezuz-Krist en devoa laket en e spered eur zonj kaer, eur zonj hag a rê plijadur d’ezan, ar zonj da zovetat an dud holl ha da lakat an urz-vat, dismantret gant ar pec’hed, da ren adarre war an douar.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/286&oldid=140541 »


Pajenn:Le Gonidec - Bibl Santel pe Levr ar Skritur Sakr, eil levr.djvu/152 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/152\nÉzékiel a wél a-névez gloar ann Aotrou.\n1. Hag hén̄ a lavaraz d’in : Mâb dén, debr kémen̄d a gavi : debr al levr-zé ha kéa da gomza out bugalé Israel.\n2. Ha mé a zigoraz va génou, hag hen̄ a lékeaz ac’hanoun da zibri al levr-zé.\n3. Hag hen̄ a lavaraz d’in : Mâb dén, da gôv a zébrô, ha da vouzellou a vezô leûniet gan̄d al levr a rôann d’id. Ha mé hé zébraz ; hag hén̄ a zeûaz em génou c’houék ével ar mél.\n4. Hag hén̄ a lavaraz d’in : Mab dén, kéa étrézé tî Israel, ha rô da anaout va gériou d’ézhô.\n5. Râk né két oud eur bobl a zô diez hé lavar, ha dianaf hé iez, az kasann ; hôgen out tî Israel.\n6. N’az kasann két étrezé kalz poblou, a zô diez hô lavar, ha dianaf hô iéz, a béré na helfez két klévout al lavariou. Ha pa gasfenn ac’hanod étrézé tûd enn doaré-zé, é sélaoufen̄t ac’hanod.\n7. Hôgen ar ré eûz a dî Israel na fell két d’ézhô da zélaoui, ô véza na fell két d’ézho va zélaoui : râg holl di Israel a zô garô a dâl ha kalet a galoun.\n8. Chétu em eûz lékéat da zremm da véza startoc’h égéd hô dremm, ha da dâl kalétoc’h égéd hô zâl.\n9. Ével ann diaman̄t hag ével ar bili em eûz lékéat da dâl da véza ; n’az péz két a aoun ra-z-hô, na spoun̄t két dirâg hô dremm ; ô véza ma eo eunn ti héguz.\n10. Hag hén̄ a lavaraz d’in : Mâb dén, laka enn da galoun ann holl c’hériou a lavarann d’id, ha sélaou anézhô gan̄d da ziskouarn.\n11. Kéa da gavout tûd ann dizougadur, bugalé da bobl ; komz out-hô, ha lavar d’ézhô : Ével-henn é lavar ann Aotrou Doué. Martézé é sélaouin̄t hag éc’h éhanin̄t.\n12. Hag ar spéred a grogaz enn-oun, hag é kléviz adré d’in ar vouéz-man̄ gan̄d eunn trouz brâz : Benniget ra vézô gloar ann Aotrou eûz hé léac’h.\n13. Hag é kléviz ivé trouz ann anévaled a skôé hô askellou ann eil oud ébén, ha trouz ar rôdou a iéa war-lerc’h ann anévaled, ha trouz eur c’héflusk brâz.\n14. Ar spéred a zavaz ivé ac’hanoun, hag am c’hasaz gan̄t-han̄ ; ha mé a iéaz, va spéred leûn a c’houervder hag a vuanégez ; hôgen dourn ann Aotrou a oa gan-én̄, hag a grévéé ac’hanoun.\n15. Ha mé a zeûaz el léac’h ma édô ar sklaved, é-tâl eur bern éd névez-trouc’het, étrézeg ar ré a choumé war aod ster C’hobar ; hag éc’h azéziz el léac’h ma oan̄t azézet ; hag é choumiz énô enn eur geinvani a-héd seiz dervez.\n16. Hôgen pa oé tréménet ar seiz dervez, é teûaz gér ann Aotrou étrézég enn-oun, hag é lavaraz :\n17. Mâb dén, da rôet em eûz da évésiad war di Israel : ar gér a glévi eûz va génou, hag hé rôi da anaout d’ézhô eûz va fers.\n18. Pa livirinn d’ann dén fallagr : Mervel, mervel a rî ; ma n’her roez két da anaout d’ézhan̄, ma na gomzez két out-han̄ évit ma tistrôi eûz hé wall hen̄t, ha mar bév ; ann dén fallagr-zé a varvô enn hé fallagriez ; hôgen hé c’hoad a c’houlenninn digan̄d da zourn.\n19. Hôgen ma éc’h eûz rôet da anaout va gér d’ann dén fallagr, ha ma na zistrô két eûz hé fallagriez, hag eûz hé wall hen̄t ; hén̄ a varvô enn hé fallagriez ; hôgen té ez pézô dieûbet da éné.\n20. Mar tistrô eunn dén reiz eûz hé reizded, ha mar grâ fallagriez ; é likiinn eur méan-fazi dira-z-han̄ ; hag hen̄ a varvô, ô vésa n’éc’h eûz két rôet da anaout d’ézhan̄ va gér ; enn hé béc’hed é varvô, ha na vézô mui a én̄vor eûz ann traou reiz en dévézô gréat ; hôgen hé c’hoad a c’houlenninn digan̄d da zourn.\n21. Hôgen mar rôez da anaout d’ann dén reiz pénaoz na dlé két péc’hi, ha ma na béc’h két-hen̄ ; hén̄ a\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/152&oldid=162564 »\nKemmoù diwezhañ degaset d'ar bajenn-mañ d'an 19 Mae 2020, da 19:34.


Kaozeal:Pi XII - Wikipedia\nGwir eo ur gudenn zo gant an niverenn. 258vet hervez ar Petit Robert des Noms propres dindan ma daoulagad. 260vet hervez ar wikipedia saoz. Mat e vije kustumiñ kaozeal pa reer kemmoù evel-se memes tra, panevet-se, n'eus kenlabour ebet. Bianchi-Bihan 22 Kzu 2009 da 11:35 (UTC)\nya n'eo ket sklaer renkamant an dud-se. Souezhet e oan bet o welet 'toa lakaet ar memes renk evit Pi XI ha Pi XII (258vet) ha diwar-se klasket er wikipedia gallek + 2 lec'hienn c'hallek. Gallout a reer fiziout er Robert ma kavez gwell.--Gouerouz 22 Kzu 2009 da 11:46 (UTC)\nNe ran forzh. Moarvat ez eus doareoù disheñvel da gontañ. N'eus ket mall divizout, met ne dalv ket ar boan kemm (nemet fazi anat a ve) keit ma ne vo ket sklaeraet. Bianchi-Bihan 22 Kzu 2009 da 11:52 (UTC)\nAdtapet diwar « https://br.wikipedia.org/w/index.php?title=Kaozeal:Pi_XII&oldid=615536 »\nKemmoù diwezhañ degaset d'ar bajenn-mañ d'an 22 Kzu 2009, da 11:52.


Arnaud Elégoët : "Ne vo morse re a levrioù e brezhoneg !" — Bannoù-heol\nPostet d'an 31/05/2000 - Pennadoù\nArnaud Elégoët : "Ne vo morse re a levrioù e brezhoneg !"\nPennad-kaoz gant Arnaud Elégoët eus ar gevredigezh Bannoù-heol\nPerzh o deus kemeret : Roba, Arno Elegoed\nPetra eo ar gevredigezh Bannoù-heol ?\nSavet e oa bet ar gevredigezh e Kemper bloaz 'zo da embann levrioù bannoù-treset e brezhoneg evit ar re yaouank, evit ar re a vez o teskiñ brezhoneg... Kalz labour a vez graet dija gant An Here pe Keit vimp bev, met ne vo morse re a levrioù e brezhoneg.\nDedennet on kenañ gant ar bannoù-treset hag em boa dija an holl vannoù-treset zo bet graet e brezhoneg, en o zouez re Tintin embannet gant An Here ha re Yakari embannet gant Keit vimp bev. Neuze em boa ezhomm boued nevez. Boulig & Billig a zo bannoù-treset zo anavezet-tre. Plijadur em boa o lenn anezho ha ne oant ket bet troet morse e brezhoneg.\nPellgomzet em boa d'an ti-embann Dargaud e Pariz hag e Brussel hag e oan bet degemeret mat-tre ganto hag e oant laouen-kenañ da glevet e oa tud dedennet da lakaat istorioù Boulig & Billig e brezhoneg.\nIstorioù Boulig & Billig zo istorioù berr hag aes da gompren hag aes da lenn peurvuiañ evit an darn vrasañ anezho. Ouzhpenn e vez kaoz enno eus ar vuhez pemdez.\nEstreget embann Boulig & Billig petra ra ho kevredigezh ha petra emaoc'h e soñj ober, raktresoù all 'peus ?\nSavet e oa bet ar gevredigezh nemet evit embann levrioù Boulig & Billig. N'omp ket niverus e gwirionez, me ha ma breur Padrig hag un nebeud tud all. Evit ar mare emaomp o c'hortoz da welet hag e vo gwerzhet mat al levr. Ma vez gwerzhet mat e vo klasket treiñ levrioù all : 30 albom Boulig & Billig zo bet embannet e galleg ! Marteze e vo graet traoù all, piv oar ! Hervez an degemer a vo graet d'al levr.\nDeut eo er-maez nemet miz 'zo an albom kentañ hag ez eus bet gwerzhet dija tost 100 skouerenn. 1000 skouerenn zo bet moullet. Skoazellet omp bet gant Skol-Uhel ar Vro, pezh a ra 40 % eus ar voujedenn. Neuze pa vo bet gwerzhet 300 skouerenn ne vo ket kollet arc'hant. War an hent mat emaomp.\nGant piv eo bet troet an istorioù ha petra rit c'hwi mod all Arnaud Elégoët ?\nKelenner on war ar sonerezh er skolaj Diwan e Kemper hag e skolaj Santez-Tereza hag ivez kelenner war ar brezhoneg un tammig e skol Santez Tereza.\nTroet eo bet al levr ganin ha gant ma breur ha kaset da Fulup Jakez e Ofis ar Brezhoneg e Karaez da vezañ adlennet.\nSell 'ta !\nBoulig ha Billig\nC'hoarzh c'hoazh !\nWaou ! Alo Billig ?\nAr pevar amzer\nNa pebezh cholori !\nGwad ur c'hocker


An "Drôle de guerre", soudarded Saoz ha Gall o c'hoari kartoù azezet. evit ar re Alaman e oa ar "Sitzkrieg" (brezel azezet)\nAr brezel etre Rusia ha Finland pe Brezel ar Goañv;\nKampagn Norvegia gant emgann Narvik;\nKudenn ar Balkanioù hag eoul-maen Roumania hag ar C'haokaz;\nDa geñver politikerezh diabarzh, gwanidigezh gouarnamantoù Bro-C'hall hag ar Rouantelezh Unanet;\nAr politikerezh-armañ gant an holl berzhioù engouestlet.\nEn desped d'an emglevioù milourel etre Bro-C'hall, Polonia hag ar Rouantelezh Unanet evit un difenn kengred, e voe laosket Polonia da gouezhañ dindan pemp sizhun hep kaout un argadenn sikour veur a-berzh he harperien. Sioul e voe mare an "Drôle de guerre" gant un nebeud obererezhioù gant ar Gevredidi. Tagadenn ar Saar e miz Gwengolo 1939, pa voe taget ul lodenn eus Alamagn gant al lu gall evit sikour Polonia met goude un nebeud devezhioù e voe kilet gant an nerzhioù e Frañs. E miz Du, pa voe taget Finland gant an URSS e-pad Brezel ar Goañv e savas breud etre Bro-C'hall hag ar Rouantelezh Unanet evit gouzout ha ret e oa sikour Finland. Ur wech savet ur c'horfad brezeliañ evit ar c'hampagn-se e oa erruet miz Meurzh ha fin ar brezel-se.\nAdtapet diwar « https://br.wikipedia.org/w/index.php?title=Drôle_de_guerre&oldid=1984358 »\nKemmoù diwezhañ degaset d'ar bajenn-mañ d'an 3 Ebr 2022, da 08:18.


Pajenn:Marigo - Buez ar Saent.djvu/59 - Wikimammenn\nPajenn:Marigo - Buez ar Saent.djvu/59\ne c’houlenne ma vize permetet dezâ disput ous an heretiquet, en ur Gonferanç public e presanç e Vajeste. Ar re-mâ oc’h aznaout e squiant hac e Zoctrin, ne gredzont quet en em exposi, gant aoun na droze an disput d’o-mez ha d’o c’honfusion ; caout a resont un digare evit alya ar prinç d’e gaç en dro d’e guær a Boitie.\nTrede Reflexion. Doue a reas da Sant Hiler ar c’hraç da zistrei dious e exil, victorius ha treac’h d’an heretiquet pere o devoa e bersecutet. Recevet e voe gant cals a enor ha gant triomphl en oll Quæriou dre bere e tremenas. Doue a ree enori ar Sant-mâ hac en n’en\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/59&oldid=134710 »


Pajenn:Catechis, 1817.djvu/164 - Wikimammenn\nred da ober evit explica friponeres ar bed. Ar galon douar a gals a dud a ra o Doue er bed-màn ha sur oc’h ifern er bed-all. N’en deus den na voar excellant ar gaou a ra ; moez an avariçdet a doug voar an Aviel hac ar ræson : mæs na ell quet lazàn ar prenv-se peini na ell quet mervel, rac bezàn eo bis Doue merquet er galon- se. Birviquen an den injust n’en defo repos nac er bed naс en eternite. Consultet o calon.\nObliget e voar dindan boan a daonation da restituí ar mado drouc acquisitet, ha da repari an domaich on deus groet pe occasionet. Chetu amàn langaich ar Speret-Santel : Mar rent an den impi ar pez en deus quemeret, ne varvo quet. Remet, eme on Salver, da Cæsar ar pez a apparchant ous Cæsar. Lequeet evez, eme an abostol, da dleout netra da den ebet. An oll bagenno sacr a laca silvidiguez an den injust dindan ar gondition eus ar restitution. Ar ræson naturel en lavar da bep hini ; rac urz ar brovidanç divin a renq bezàn heuliet. Ar pez a apparchant ous ar re-all n’en deo quet dimp. Eus an oll Theologianet, eus an oll Dado santel tout ep partaich a santimant, ne citàn nemet ur passaich a sant Augustin.\n« Mar oc’h-eus, eme ar sant, mado drouc-acquisitet, peini a so ur c’hrim, ma n’en rentet quet ha c’hui o c’hallout en ober, o pinigen a so faus hac inutil ; ar pec’het n’en deo quet effacet ma n’en deo quet reparet an domaich ; a nez ar restitution n’en deus quet a silvidiguez. » Lequeet evez eta rac domagi e nessàn en e vado, e vuez, e bersonaich, e reputation. Un abrege dister evel hemàn, na\nAdtapet diwar « https://br.wikisource.org/w/index.php?title=Pajenn:Catechis,_1817.djvu/164&oldid=118068 »\nKemmoù diwezhañ degaset d'ar bajenn-mañ d'an 6 Eos 2018, da 14:38.


neinboent - Wikeriadur\n1.2.2 Gerioù enepster\n1.2.3 Liamm diavaez\nneinboent /ˈnɛjn.bwẽnt/ gourel\n(steredoniezh/astronomiezh) Poent en oabl a-sonn war un den lec'hiet war an douar.\nAstennet war ho kein, santout a rit leurenn an douar o tibradañ hag o sevel davet an neinboent. — (Panaït Istrati, Askol ar Varagan, troet gant unan bennak, Al Liamm niv. 129, Gouere - Eost 1968, p. 248.)\nAn heol a sav d'an neinboent\nHag a guzh e donder ar mor. — (Reun ar C'halan, Kemmadurioù war levr ar c'hemmoù, Skrid niv. 13, 1977, p. 10.)\nEmañ an heol en tu all d'e neinboent, Itron, ha bez' ez eus ganin kig sec'h, keuz, hag ur voutailhad sistr eus ar vro da gas an traoù d'an traoñ. — (Peter Tremayne, Koulm ar marv, troet gant Jean-Michel Mahe, Aber, 2010, p. 8.)\nMartial Ménard, Devri - Dictionnaire diachronique du breton, neinboent m. Zénith.\nalamaneg : Zenit (de) gourel\ngalleg : zénith (fr) gourel\nAdtapet diwar « https://br.wiktionary.org/w/index.php?title=neinboent&oldid=305608 »\nGeriaoueg vrezhonek ar steredoniezh/astronomiezh\nKemmoù diwezhañ degaset d'ar bajenn-mañ d'an 14 Du 2020, da 10:13.


VI diviz | Daskor\nSaint Brieuc, Moulerezh Sant Gwilherm, 1917\nMEVEN, JUDIKAEL, RADBER, ALAR hag ar re ouzh e heuilh\nAotroù roue, me eo kannad kaset davedoc’h gant roue ar Franked. Me ho salud gant ar brasañ doujañs.\nHa stouiñ a ran-me dirazoc’h, aotroù Alar, gant un doujañs brasoc’h c’hoazh, peogwir ’oc’h beleg hag eskob zoken, a zo gwell. Judikael, Alar, Meven ha Radber a azez ouzh an daol. Ar re all a chom en o za.\nVa c’hevridi, aotroù roue, n’eo ket gwall ziaes hen ober. Roue ar Franked, va mestr, a zo bras e c’hoant ober ar peoc’h ganeoc’h, ha, dreist-holl da gaout ho karantez. Reiñ a raio deoc’h, eus e du e garantez leal evit mat. Mard eo, aotroù roue, ho c’hoant heñvel ouzh e hini, n’ho pezo ken da ober nemet sinañ an daou lizher en deus Radber kaset gantañ, ha m’eo lakaet, war bep hini anezho, skrid ur garantez a bado da viken etrezoc’h ho taou. Unan eus an daou lizher-mañ a chomo ganeoc’h, egile ganin en anv va roue. Radber a ro an daou lizher.\nMil bennozh da viken d’an Doue a garit evel m’her c’haromp hon unan. Eñ eo a ro deomp an eürusted a gaver er peoc’h hag er garantez. Sinañ a rin gant ur wir levenez. Sinañ a ra an daou lizher.\nHa bremañ, evel ma reer atav, seut, roue kalonek, donezonoù a ro deoc’h ho mignon roue ar Franked. Sevel a ra ha kemeret an traoù digant ar re a zoug anezho. Setu gwiskamantoù eus ar re dalvoudusañ graet gant mezher fin eus broioù ar sav-heol. Setu ur voestlig aour melen graet ganin va-unan, d’ar mare ma labouren war va micher a orfeber. Hounnezh a zo dispar he zalvoudegezh, n’eo ket, avat, abalamour d’an aour, met abalamour d’ar pezh a gaver enni, da lavaret eo relegoù benniget, un tammig eus eskern santel santez Jenovefa, patronez Pariz.\nAn donezon-mañ, aotroù ’n eskob, a vo evidon talvoudus en tu all d’ar re all. Ho trugarekaat a ran a greiz kalon, ha roue ar Franked ivez. An traoù a zo echu, bremañ, etrezomp, ha mard oc’h evit chom ur pennad er vro-mañ, me a roio deoc’h kambroù em falez evidoc’h hag evit ho tud.\nTrugarez deoc’h, aotroù roue ; ne chomimp amañ nemet betek warc’hoazh, ha n’eus forzh e pelec’h e vezimp, e nep lec’h ne vezimp gwelloc’h eget er manati-mañ, leun vennozhioù Doue. Da Veven. C’hwi a blij deoc’h, tad abad, hon degemeret ?\nUr vennozh nevez hor bezo, aotroù ’n eskob ouzh ho tegemeret. Ha goude m’eo bet graet ken kaer ar stal etre Bro-C’hall ha Breizh, daoust ha mat e kavfec’h mont da chapel ar manati da drugarekaat an Aotroù Doue ?\nMat-kenañ. Deomp, va zad. Endra m’emañ an holl o vont kuit, Kolomban a zeu dre an tu all d’an teatr. Meven a chom.\nLiens transversaux de livre pour VI diviz\n‹ V diviz\nVII diviz ›


Maldivez - Wikipedia\nAn inizi Maldivez (Dhivehi e diveheg), ent-ofisiel Republik Maldivez (Dhivehi Raajjeyge Jumhooriyya), zo un enezeg e Meurvor Indez, etre India hag Afrika. Lec'h uhelañ an enezeg n'eo ket ouzhpenn 2 vetr uheloc'h eget live ar mor. Mont a ra ar 1190 enezennig (war 220 anezho hepken ez eus tud o vevañ) d'ober ur stad dizalc'h abaoe 1965. Bevañ a ra an enezeg diwar an touristerezh dreist-holl. Malé eo ar gêr-benn. An diveheg eo ar yezh ofisiel.\nBanniel an inizi Maldivez\nMalé, kêr-benn an inizi Maldivez\nAdtapet diwar « https://br.wikipedia.org/w/index.php?title=Maldivez&oldid=1503813 »\nKemm diwezhañ d'an 23 Ebr 2013 da 20:35\nKemmoù diwezhañ degaset d'ar bajenn-mañ d'an 23 Ebr 2013, da 20:35.


glac’har - Wikeriadur\nglac'har /ˈɡlɑːɣar/, benel (Leon)/gourel.\nSantad a zoan pe a geuz\nGlac’har a wir garantez, setu va flanedenn\nPlanedenn rust ha kalet da heuliañ penn-da-benn. — (Yann-Vari ar Skourr, Metig.)\n‘Vel ma oa chomet e-unan e c'hoantaas mont da vale bro, o soñjañ ankouaat marteze e c'hlac'har. — (Fañch an Uhel, Kontadennoù ar Bobl/3, Al Liamm, 1988, p. 175.)\nAnna, c'hwi hepken a oar peger bras glac'har eo ganen ho kwelet o vont kuit; ... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 127.)\nPa zeuas keloù ar marv da Bleiben, e voe kriz ha kalet glac'har ma mamm-gozh hag hini he bugale, met plegañ a rejont d'o gwallblanedenn, hep grozmolat hag hep en em sevel ouzh Doue. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 17.)\nMet an dud-se, pa ne ouient ket petra eo ar glac'har, ne ouient ket kennebeut petra eo an druez. — (Roparz Hemon, Mari Vorgan, Al Liamm, eil emb. 1975, p. 84.)\nChomet stanket e toull e c'houzoug gant ar spont hag ar glac'har. — (Goulc'han Kervella, Brezel ar Rigadell, Al Liamm, 1994, p. 24.)\nbezañ glac’har e lec'h pe lec'h,\nP'oe klevet ar c'heleier-se e Kastell, e voe glac'har e pep ti. — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)\nbezañ glac’har da un den\n— [...], rak eur boan hag eur c'hlac'har vras e ve d'in rankout beza pell diouzoc'h; [...] ! — (G. MILIN, Gwechall-goz e oa..., Kemper, 1924, p. 9.)\nSell aze ur glac'har da vamm ar paourkaezh paotr-se ! — (Jules Gros, Le trésor du breton parlé Deuxième Partie, 1970, p. 178.)\nbezañ er glac'har\nkaout glac'har (da un den)\nEvidoc'h, ma fried, ma c'halon hel lavar\nN'eo ket em c'hiriegezh mar hoc'h eus bet glac'har\nMar n'eo ket bet hon ti evel ur baradoz\nN'eo ket ma c'harantez ezvezant zo bet kaoz. — (Fañch an Uhel, Sainte Tryphine et le Roi Arthur, Presses Universitaires de Rennes, Terre de Brume, 2002, p. 420.)\n"Setu aze ur gomz," emezañ, "ha mar ve selaouet az tevo diwarni keuz ha glac'har... Ya," — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 36.)\nbezañ krignet, mouget, gant ar glac'har\nKrignet e vezen dalc'hmat gant an doan, ar glac'har pe ar spont ; ... — (Jarl Priel, Va Zammig Buhez, Al Liamm, 1954, p. 49.)\nA-benn ar fin, skuizh divi, dre hir gouelañ ha difronkal, en em astennas war he gwele, en deñvalded, hep bezañ graet zoken ur sin ar groaz evit en em wareziñ ha, damvouget gant ar glac'har, en em roas da gousket. — (Langleiz, Romant ar Roue Arzhur/levrenn I : Marzhin, Al Liamm, 1975, p. 19.)\nc'hoari gant glac'harig\nKlañv hep glac'har\nkembraeg : galar (cy)\ngalleg : affliction (fr) , chagrin (fr) , douleur (fr) regret (fr) ,\nAdtapet diwar « https://br.wiktionary.org/w/index.php?title=glac’har&oldid=287214 »\nKemmoù diwezhañ degaset d'ar bajenn-mañ d'an 12 Gwe 2019, da 09:33.


C’houæc’hved pennad — IV - Wikimammenn\nC’houæc’hved pennad — IV\nR. Prud’homme, 1903 (p. 155-158)\n◄ Be eur Vreizadez : Gabrielan ar Yeodet ’Læc’h ma labourer dre finese gant an Turked Hent ar Groaz dre ruio Jeruzalem ►\n’Læc’h ma labourer dre finese gant an Turked.\nBreman, pa hon deuz gwelet piz ’pez a zo en leandi Sion ha ’pez a zo dindanan, e fell d’imp gwelet ’pez a zo warnan. Dizouaromp eta ha pignomp war al leur-doen. Nag a dreo a welomp ac’han ! Kær Jeruzalem a-bez koulz laret, A-dal d’imp, e lugern moskeen Omar dindan an heol. Tostoc’h d’imp, a-gle d’ar voskeen, eur minaret uhel ha *mistr, hag ouz e droad ar c’hazern turk ec’h efomp emberr ennan d’ober poz kentan hent ar Groaz : aze, pe war dro, e oe bet kondaonet Jezuz gant Pilat. War an tu deo, eun tamm pelloc’h avad, e welomp bolz iliz ar Be Santel.\nMont a reomp e-mæz ar gær dre dor Damas, unan euz ar re gaeran, ha, goude, e hedomp mogerio-kær a zo uhel-uhel, « ’C’hanta, eme an Tad, daou dour Itron-Varia-Franz, mar karet sellet anê, a gavfet c’hoaz uheloc’h. Ha, koulskoude, herve ar reiz, na dlejent ket bean bet uhelaet a-dreist da Vogerio kær : difennet eo ze gant ar Sultan, Mes evelhen eo bet kont :\nPa oad o sevel an tourio, e taulaz ple ar pacha e tremenent eun nebeudig uhelder ar magorio. Hag heñ dioustu da dont da laret paouez. Larout ’reaz d’ean an Tado ec’h ænt da skrivan da Gonstantinopl evit goulen *autre da gendelc’hel. Ha, da c’hortoz ar respont, war digare lakat pep tra prest ’vit adkrigi gant al labour, e savjont eur chafod koadek meurbed endro da bep-hini euz an tourio. Delc’hel a reaz ar vasounerien da labourat warne, en diabarz ar c’hoadaj, heb bean gwelet, koulz laret, ha pa oe peurc’hræt al labour, e oe diskennet ar c’hoat en traou. Setu distro ar pacha ha drouk ennon ar wech-man : Daoust perag n’ho peuz ket gortozet an *autre ? » — « D’ober petra gortoz anean, pan eo gwir eo bet goulet ? » — N’euz forz ! ar reiz ’zo ar reiz. Torret ’peuz al lezen. Goaz a ze d’ac’h ! » — Ba ! ba ! na gomzit ken a ze, autro. Mar hon deuz graet eur gaou bennag da gær, setu aze peadra d’he dic’haouan : eun aluzen evit he feorien, mar karet.» Hag, en eur laret ze d’ar pacha, e lake an Tad priol en e zorn eur billet a gant lur.\nTalvout ’ræ ar boan kemer eur bakchich evel heman. Ar pacha, na n’eo ket eun den fæuz, heb chom da dermal, e lakaz anean dioustu en e c’hodel. Pe ’c’h eo chomet enni, pe ’c’h eo tremenet en tensor kær, na oufen hen lavarout. »\nEpad m’eo bet an Tad o tiviz ganimp diwar-benn an dra-ze ha treo all ken *iskiz, hon deuz græt, ’hed ar mogerio, an hent a zav euz dor Damaz d’hostaliri Itron-Varia-Frans.\nAdtapet diwar « https://br.wikisource.org/w/index.php?title=C’houæc’hved_pennad_—_IV&oldid=104687 »\nDernière modification le 26 Gou 2017, à 11:39\nKemmoù diwezhañ degaset d'ar bajenn-mañ d'an 26 Gou 2017, da 11:39.


Nik ha Seven - Wikimammenn\nNik ha Seven\nLe Dault, 1950 (p. 34-38)\n◄ Dienez Nik ha Seven Ar Roue Marc’h ►\nEn amzer ma teue alies Jezuz hag e vamm santel da ober troiou-bale er vro-mañ, e oa o veva daou zenjentil yaouank : Nik ha Seven.\nNik a oa krog en e c’houezek vloaz, ha Seven ne oa c’hoaz nemet pevarzek.\nSeven a gare an aotrou Doue hag ar beorien a zo bugale muia-karet an Aotrou. Ne chome ket pell e wenneien en e c’hodell. Nik avat ne roe nemet ar pez a ranke, ha marc’hata a rae c’hoaz zoken.\nO zad a oa aet diganto, hag o mamm a soñjas kas anezo da flec’h da di eun eontr d’ezo a oa o chom e pell-bro. Eun devez eta, e roas bep a yalc’had, bep a vantell vouk ha bep al loen-kezek d’ezo ; hag an daou vugel ha mont, laouen o c’halon, da welout broiou nevez.\nHogen, en eur c’hroazhent, eur mintinvez, e kavjont en he c’hoazez e-tal eur groaz, eur vaouez kaez kuzet e fenn ganti en he zavañcher. Seven a reas d’e varc’h chom a-sav, hag heñ goulenn ouz ar baourez petra a rae d’ezi leñva. Hi a lavaras d’ezañ oc’h hirvoudi :\n« Maro eo va mab diganin ! Ha bremañ eo red d’in mont da glask va zammig bara ! »\nSeven a voe mantret ; met Nik, aet eun tammig larkoc’h, a hopas goap warnezañ.\n« Ha kredi a ri ar pez a glevi gant kement klufan a gavi ? Huanadou ar wrac’h-se a zo eur griped da gaout da yalc’h diganez. »\n« Va breur, ro peoc’h, en an’ Doue ! Da gomzou c’houero a ra d’ezi gouela muioc’h-mui. »\nHag heñ, o rei e yalc’h d’ar wreg paour :\n« Dalit : ne c’hellan rei nemet an dra-mañ d’eoc’h, met pedi a rin Doue ma plijo gantañ skuilha eur beradig gliz bennak war ho kalon. »\nAr baourez a gemeras ar yalc’h en eur lavarout :\n« Pa ’z eo gwir hoc’h eus bet ar vadelez da rei d’in ar pez ho poa, kemerit ar graoñenn-mañ a zo enni eur wespedenn hag he deus eur flemm dir. »\nHag an daou vreur gant o hent.\nDigouezout a rejont a-benn eur pennadig e-kichen eur c’hoad. Er c’hoad-se, eur bugelig noaz-pilh a glaske eun dra bennak, mel marteze, e toullou ar gwez ; ha kana a rae war eun ton ker klemmus ha gousperou an Anaon :\n« Riou am eus ! »\nSeven a lavaras d’e vreur :\n« Jezuz ! Nik, nag ar paour-kaez bihan-se a c’houzañv gant an avel yen ! »\n« Rividik eo eta ! Me ne gavan ket an avel tamm yen ebet. »\n« N’eo ket diaes d’it. Te a zo gwisket mat, e lec’h heñ n’eus seurt en dro d’ezañ. »\nHag heñ a-sav, gervel ar paotrig, ha goulenn outañ petra a rae.\n« Me a zo o klask an nadoziou-aer a zo kuzet er gwez, » eme ar bugel.\n« Ha petra ri ganto ? »\n« P’am bezo kavet kalz, me a yelo da werza anezo, ha me a breno dilhad da gaout tomm d’in »\n« Ha kavet ac’h eus ? »\n« Unan hepken. Er gaoued vroenn-mañ emañ. Sellit aotrou. »\n« Mat, kemerout a ran kaoued hag all. Dal va mantell vouk, paour-kaezig ; tomm a roio d’it. »\nHag an daou vreur gant o hent adarre. Seven en devoe riou da genta ; met hep dale, an avel a davas, ar c’houmoul a zispakas, hag eur wazienn heol a baras.\nEdont neuze tostik d’eur prad. Er prad-se e oa eur feunteun hag, azezet e-tal ar feunteun, eun den koz. Eur val a oa gantañ war e skoaz, ha seblant skuiz a oa war e zremm. Gervel a reas an daou zen yaouank gant eur vouez truezus. Ha Seven da dostaat outañ.\nSeven a zigoueze d’an ampoent e penn an hent striz. Gwelout a eure e vreur o vont gant an daou erer. Hag heñ koueza war bennou e zaoulin.\n« Aotrou Doue holl-c’halloudek, » emezañ, « grit ma vezo va breur e savete ! »\n« N’a ket da zirenka Doue gant eun dra ken dister-all, » eme deir mouezig flour en a gichen.\n« Piou a zo o kaozeal ? » emezañ. « Pelec’h emaoc’h ? »\n« E godell da chupenn, » eme an teir mouez.\nHag an den yaouank klask en e c’hodell, ha tenna er-maez ar graoñenn, ar gaoued hag ar vezenn. E pep hini, c’houi a oar, e oa eur loenig bihan.\nHa Seven d’ezo :\n« C’houi eta eo a fell d’eoc’h savetei Nik ? »\n« Ya, » emezo.\n« Ha penaos, va netraigou ? »\n« Digor warnomp hag e weli. »\nHag ar gevnidenn steui eur wiad kalet evel an dir ; hag hi sevel war gein an nadoz-aer a zougas anezi en aer. Hag en eur vont he devoa graet eur skeul. Seven a bignas gant ar skeul vurzudus, ar wespedenn o nijal dirazañ, ken a zigouezjont e ti ar roñfl.\nAr roñfl, dall ha seizet, a oa en e goazez war ar leur-di. Bralla a rae e gorf en eur gana :\nMe ’gav mat ar c’hig leonard\nMaget druz-druz gant fars ha lard ;\nRe Dreger a zo mat o blaz,\nBlaz krampouez fritet ha laez glas ;\nMet re Wened ha re Gemper,\nFoei, re a yod ’zo en o r… !\nHag, o lavarout ar son-se, e renke pastellou kig sall da lakaat da boaza da heul Nik. Hemañ a oa e-harz e dreid, staget e-giz eur penn-yer da lakaat ouz ar ber. An daou erer a oa eno ivez : unan o tresa ar ber, egile o c’houeza an tan.\nTrouz ar roñfl o kana a viras outañ da glevout Seven hag e deir mignonez. An daou erer avat a oa o vont da blanta o skilfou e Seven, met dallet e voent gant flemm dir ar wespedenn. Ar gevnidenn a dapas ar roñfl en he gwiad dir. Gervel e zaou vevel a reas ar roñfl ; diredek a rejont, n’eo ket d’e zifenn met d’e zispenn. Dibri a rejont anezañ hag e krevjont.\nHa Seven da ziliamma e vreur ha da bokat d’ezañ. Hag int er-maez. An nadoz-aer hag ar wespedenn a oa eno, sterniet ouz ar gaoued a oa bremañ eur wetur, gant ar graoñenn hag ar vezenn da rodou. Ar gevnidenn a grogas er gidou. Ha yao ! ker buan hag an avel.\nAdtapet diwar « https://br.wikisource.org/w/index.php?title=Nik_ha_Seven&oldid=149596 »\nDernière modification le 6 C'hwe 2019, à 14:24


Neon (pesk) - Wikipedia\nUrzhad : Characiformes\nKerentiad : Characidae\nGenad : Paracheirodon\nParacheirodon simulans : neon gwer\nParacheirodon axelrodi : kardinal\nUr pesk dour dous eus kerentiad ar Characidae eo an neon (Paracheirodon innesi). E gavout a reer e doureier du war harzoù Kolombia, Brazil ha Perou, er Rio Putumayo dreist-holl. 95% eus ar re a gaver er c'henwerzh a zeu eus magerezhioù, avat. Unan eus ar pesked akwariom boutinañ eo.\nPesked bihan eo an neoned (dezho war dro 4 cm). Ruz-skedus eo lodenn a-dreñv o c'horf hag ul linenn c'hlas-glizin a red eus al lost betek ar penn. Un tammig brasoc'h eget ar pared eo ar parezed.\nEvel ar paracheirodoned arall e vev an neoned e doureier du ha trenk (PH 5,5 - 6,0) daoust ma c'hellont bevañ e doureier bazek (betek Ph 8.0°). Plijout a ra dezhañ ur wrez etre 20 °C ha 23° C. Aliet e vez da silañ an dour dre daouarc'h ma fell d'an unan e virout e-barzh un akwariom. Evel an holl Characidae en-deus ezhomm eus kalz oksigen.\nUr strud stank ha cheñchamantoù dour a-blaen zo pouezus ma fell deoc'h mirout neoned. Dek bloavezh a c'hellont bevañ en un akwariom.\nA voudennoù e vev ar pesk peoc'hek-se. E virout a c'heller gant darn vrasañ ar pesked bihan. Gwelloc'h eo diwall a virout anezhañ gant pesked brasoc'h egetañ hag a c'hellfe e zebriñ pe e spontañ.\nDiaes eo da c'houennañ e-barzh an akwariom rak ezhomm en deus un dour dous-kenañ (1 - 2 KH, Ph 5,2 - 5,8) hag ur wrez war-dro 24 °C. Dozviñ a ra er strud, e lec'hioù teñvaloc'h ar stêr (pe an akwariom). Kizidik-kenañ eo ar vioù hag ar munus ouzh ar gouloù.\nListenn pesked akwariom\n(fr)An neon war Aquabase.org\nAdtapet diwar « https://br.wikipedia.org/w/index.php?title=Neon_(pesk)&oldid=1470565 »


Pajenn:Le Gonidec - Bibl Santel pe Levr ar Skritur Sakr, eil levr.djvu/666 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/666\n7. Va breûdeûr kér, na skrivann két d’é-hoc’h eur gourc’hémenn nevez, hôgen ar gourc’hémenn kôz hoc’h eûz bét er penn-ken̄ta. Ar gourc’hémenn kôz-zé eo ar gér hoc’h eûz klevet.\n8. Koulskoudé é skrivann d’é-hoc’h eur gourc’hémenn nevez, ar péz a zô gwîr hag enn-han̄, hag enn-hoc’h ; pénaoz eo tréménet ann dévalien, ha ma teu a-vréma ar gwîr c’houlou da luc’ha.\n9. Néb a lavar pénaoz éma er goulou, hag a gasa hé vreûr, a zô c’hoaz enn dévalien.\n10. Néb a gar hé vreûr, a choum er goulou, ha n’eûz két a wall-skouér enn-han̄.\n11. Hôgen néb a gasa hé vreûr, a zô enn dévalien : enn dévalien é kerz, ha né oar péléac’h éz â : rag ann dévalien é deûz dallet hé zaou-lagad.\n12. Skriva a rann d’é-hoc’h, bugaligou, ô véza ma eo distaolet d’é-hoc’h hô péc’héjou enn abek d’hé hanô.\n13. Skriva a rann d’é-hoc’h, tadou, ô véza ma hoc’h eûz anavézet ann hini a zô adaleg ar penn ken̄ta. Skriva a rann d’é-hoc’h, tûd-iaouan̄k, ô véza ma hoc’h eûz trec’hed ar spéred droug.\n14. Skriva a rann d’é-hoc’h, bugalé, ô veza ma hoc’h eûz anavézet ann Tâd. Skriva a rann d’é-hoc’h, tûd-iaouan̄k, ô véza ma oc’h kré, ma choum gér Doué enn-hoc’h, ha ma hoc’h eûz trec’het ar spéred droug.\n15. Na girit kéd ar béd, nag ar péz a zô er béd. Mar kar eur ré ar béd, n’éma két karan̄tez ann Tâd enn-han̄.\n16. Râg kémen̄d a zô er béd a zô droug-ioul ar c’hîk, ha droug-ioul ann daou-lagad, ha balc’hder ar vuez ; ar péz na zeû kéd eûz ann Tâd, hôgen eûz ar béd.\n17. Ar béd a drémen, hag hé zroug-ioul ivé. Hôgen néb a ra ioul Doué, a choum da-vikenn.\n18. Bugaligou, ann heur zivéza eo, hag ével ma hoc’h eûz klevet pénaoz é tlé don̄d ann An̄tikrist, bréma éz eûz meûr a An̄tikrist : hag a’chanô éc’h ouzomp pénaoz eo deûed ann heur zivéza.\n19. Ac’hanomp in̄t savet, hôgen né oan̄t kéd ac’hanomp : râk ma oan̄t béd ac’hanomp, é vijen̄d ivé choumet gan-é-omp ; hôgen évit ma vijé gouézet pénaoz n’in̄t kéd holl ac’hanomp.\n20. Hôgen c’houi hoc’h eûz bét nerz ar Spéred-San̄tel, hag éc’h anavézit pép-trâ.\n21. N’em eûz két skrivet d’é-hoc’h ével da dûd péré na anavézon̄t kéd ar wirionez, hôgen ével d’ar ré hé anavez ; hag ar gaou na zeû kéd eûz ar wirionez.\n22. Piou a zô gaouiad, néméd ann hini a nac’h pénaoz Jézuz eo ar C’hrist ? Hen-nez eo eunn An̄tikrist, péhini a nac’h ann Tâd hag ar Mâb.\n23. Piou-bennâg a nac’h ar Mâb, na anavez kéd ann Tâd ; ha piou-bennâg a an̄saô ar Mâb, a anavez ivé ann Tâd.\n24. Ra choumô enn-hoc’h ar péz hoc’h eûz klevet adaleg ar penn-ken̄ta. Ma choum enn-hoc’h ar péz hoc’h eûz klevet adaleg ar penn-ken̄ta, é choumod ivé c’houi er Mâb hag enn Tâd.\n25. Ha kémen̄t-sé eo en deûz gwéstlet d’é-omp, ô wéstla ar vuez peûr-baduz.\n26. Chétu pétrâ a skrivann d’é-hoc’h diwar-benn ar ré a zeû d’hô touella.\n27. Ha c’houi, ra choumô enn-hoc’h ann nerz a zô bét rôed d’é-hoc’h gan̄t Mab Doué. Ha n’hoc’h eûz kéd a ézomm é teûfé dén d’hô teski : hôgen ével ma teû ann nerz-zé da ziski d’é-hoc’h pép-trâ, ha ma’z eo ar wirionez, ha nann ar gaou, ével-sé choumid er péz en deûz desket d’é-hoc’h.\n28. Bréma éta, va bugaligou, choumid enn-han̄ ; évit, pa en em ziskouézô, ma hor bézô fisian̄s, ha na vézimp két mézékéet gan̄t-han̄ pa zeûi.\n29. Mar gouzoc’h pénaoz eo gwirion Doué, gwézit pénaoz kémen̄d dén a vév hervez ar wirionez, a zô ganed diout-han̄.\n1. Gwélit pébez karan̄tez en deûz rôed ann Tâd d’é-omp ; oc’h hol lakaad da véza galvet ha da véza évit-gwîr bugalé da Zoué. Dré-zé eo na\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/666&oldid=156395 »\nKemmoù diwezhañ degaset d'ar bajenn-mañ d'an 21 C'hwe 2020, da 10:09.


Diforc'hioù etre adstummoù "Frañsez Debauvais" - Wikipedia\nDiforc'hioù etre adstummoù "Frañsez Debauvais"\nFrañsez Debauvais (kemmañ)\nStumm eus an 20 Gen 2019 da 17:15\n159 okted ouzhpennet , 2 vloaz zo\nStumm eus an 20 Gen 2019 da 17:13 (kemmañ)\nDishual (kaozeal | degasadennoù)\nStumm eus an 20 Gen 2019 da 17:15 (kemmañ) (dizober)\nDesket mat brezhoneg gantañ ha drezhañ<ref>Lizher eus ar 1.1.1944 da heul drouklazh an Aotrou Perrot, Imbourc'h 245 1990 p. 58-60, a ziskouez ouzh peseurt diaesterioù kriz e tale ar stourmerien vroadelour d'an ampoent</ref>.<ref> [[Roparz Hemon]], [[Gwalarn (kelaouenn)|Gwalarn]] niverenn 165, 1944 pajenn 261 pennad Frañsez Debauvais</ref>. Desket mat e oa a-fed istor Breizh.\n[[Restr:Breiz Atao - 30 juillet 1939 - Olier Mordrel & François Debeauvais.jpg|thumb|[[Breiz Atao]], [[30 a viz Gouhere]] []; [[Olier Mordrel]] gant Frañsez Debauvais]]\nAet e oa da Anaon e [[Colmar]] d'an [[20 a viz Meurzh]] [], diwar an [[Torzhellegezh|dorzhellegezh]]. Ur pennad enoriñ a oa bet savet gant Roparz Hemon e niverenn ziwezhañ [[Gwalarn (kelaouenn)|Gwalarn]], kinniget e vez ar pezh-c'hoari Roperzh Emmet dezhañ.\n[[Restr:Creston-debeauvais.jpg|thumb|Burev-labour Frañsez Debauvais, tresoù [[svastika]] warnañ.<br />Gant [[Jeanne Malivel]] ha [[René-Yves Creston]] eo bet krouet, evit ur prof d'an dimeziñ etre Debauvais hag [[Anna Youenou]]]]\n== Pennadoù kar ==\nAdtapet diwar « https://br.wikipedia.org/wiki/Dibar:MobileDiff/1826592 »


Ronan Caerleon : diforc'h etre ar stummoù - Wikipedia\nRonan Caerleon : diforc'h etre ar stummoù\nRonan Caerleon (kemmañ)\nStumm eus an 27 Gen 2015 da 18:50\n277 okted ouzhpennet , 7 vloaz zo\nStumm eus an 27 Gen 2015 da 18:44 (kemmañ)\nStumm eus an 27 Gen 2015 da 18:50 (kemmañ) (dizober)\nBez' e voe embanner ha skrivagner. Tad da bemp bugel e voe. Kemer a reas perzh e strollad c'hoariva ar [[Bleun-Brug]] « ''goude gousperoù e brezhoneg'' ». Bet e voe tost ouzh [[Yann-Vari Perrot]]. E [] ez eas daou vizvezh en toull-bac'h e [[Sant-Brieg]] a-gevret gant [[Célestin Lainé]] evit bezañ livet luganoù broadelour war vogerioù.\nE [] ez euredas Jorda Renault, ur glañvdiourez bet kejet e pardon Koat Kev e [[Skrigneg]]. Ober a reas war-dro ar gelaouenn gristen ''[[Olole]]'' evit ar yaouankiz, gant e vreur [[Herri Caouissin]]. Adarre e voe toullbac'het e [] e-pad eizh mizvezh. E-doug mizvezhioù e voe difennet outañ dont da chom e Breizh hag e rankas dilojañ en [[Enez-Frañs]].\nWar-lerc'h ar brezel e roas lañs da fiñvskeudennoù breizhek gant e vreur, dre ar gevredigezh [[Brittia-films]]. Skrivañ a reas meur a levr e galleg a-zivout an emsav, gant e-leizh a hanezennoù. Diwezhatoc'h e teuas da vout ur poder, d'an oad a 60 vloaz.\nMervel a reas ed'an 12 a viz Meurzh []. Douaret e voe e bered [[An Dreneg]].\nE vab-bihan [[Gwendal Piégais]] en deus kenkrouet ar gelaouenn [[Nidiad]].\nAdtapet diwar « https://br.wikipedia.org/wiki/Dibar:MobileDiff/1615802 »


Marie-Catherine d'Aulnoy — Wikipedia\nMarie-Catherine Le Jumel de Barneville, Baronne d'Aulnoy, ganet e Barneville-la-Bertran d'ar 4 a viz Genver 1651, ha marvet en Pariz d'an 13 a viz Genver 1705) a oa ur skrivagnerez c'hall brudet he marvailhoù, a veze anvet ganti contes de fée (marvailhoù boudiged ), un anv a vez graet gantañ c'hoazh.\nMerc'h e oa Marie-Catherine Le Jumel de Barneville da Claude Le Jumel ha da Judith Angélique Le Coustelier, tudjentil eus Normandi ; kar e oa da varkiz Béringhem.\nDa 16 vloaz e voe dimezet, hervez giz an amzer, d'an 8 a viz Meurzh 1666, da ul lakez da dug Vendôme, anvet François de La Motte, baron d’Aulnoy en Brie, 30 vloaz koshoc'h egeti, brud dezhañ da vout lonker ha merc'hetaer daonet.\nUr plac'h lemm he spered ha diroll he buhez eo bet. Ganti e voe krouet an daorelennegezh anvet kontadenn varzhus.\nKontrol da Charles Perrault he deus klasket flemmañ dre alegoriennoù. Tostaet eo bet he labour ouzh hini Jean de La Fontaine dre ma raent meneg dre zindan eus buhez al lez c'hall hag eus ar gevredigezh er XVIIvet kantved.\nEn 1669 e klaskas Marie-Catherine, gant he mamm ha daou zen all ( oserc'heien moarvat) steuiñ un irienn evit tamall ar baron d’Aulnoy da vezañ bet dizouj ouzh ar roue, ma ranke bezañ kondaonet d'ar marv. Harzet e voe ar pried, laosket da vont, met kondaonet e voe mignoned e wreg da vout dibennet dre ma oant bet o wallgomz e gaou.\nContes nouveaux ou Les Fées à la mode, Paris, 1698. – El levr emañ ar c'hontadennoù-mañ, diwar Le piacevoli notti, oberenn Giovanni Francesco Straparola :\nLa Princesse Belle-Étoile et le Prince Chéri ;\nHistoire d’Hypolite, comte de Douglas, Paris, Sevestre, 1690.\nJean de Bourbon, prince de Carency, Paris, 1692.\nMémoires de la cour d’Espagne, Paris, Barbin, 1690, a vo meulet gant Sainte-Beuve.\nRelation du voyage d’Espagne, Paris, Barbin, 1691\nNotice biographique du dictionnaire de Fortunée Briquet, recensée dans le dictionnaire des femmes de l’Ancienne France\nAdtapet diwar « https://br.wikipedia.org/w/index.php?title=Marie-Catherine_d%27Aulnoy&oldid=1795922 »\nKemmoù diwezhañ degaset d'ar bajenn-mañ d'an 29 Mae 2018, da 19:50.


Kalgay - Wikipedia\nKalgay e oa an titl roet da hêr khan Krimea adalek 1475 betek ma voe staget ar c'hanat ouzh Rusia e 1783.\nHervez ar boaz mongol e oa kalgay an hini koshañ er c'hlan, ha pa vefe breur pe mab d'ar c'han. Met, diwar levezon boazioù ar stadoù all (lakaat ar mab henañ war an tron), e savas alies tabut etre an danvez hêred e khanat Krimea evit tapout ar galloud.\nE tatareg Krimea e talv kement ha Ra chomo war ma lerc'h. Mehmed Giray, mab Mengli Iañ Giray, a voe an hini kentañ anvet Kalgay.\nAdtapet diwar « https://br.wikipedia.org/w/index.php?title=Kalgay&oldid=1816523 »\nKemmoù diwezhañ degaset d'ar bajenn-mañ d'an 17 Kzu 2018, da 05:48.


Pajenn:Morvan - Kenteliou hag istoriou a skuer vad evit ar Vretoned, 1889.djvu/330 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/330\n— Aoun am eus, tad Yvon, na rafac’h ive evel calz a re goz a zo dalc’h mad o fougeal an amzer dremenet, hag a gaf abeg e kement a velont brema, ha dreist oll er re iaouank.\n— N’em eus c’hoant ebet da fougeal an amzer goz divar goust an amzer brema. Gouscoude e ve red beza dall ma na velfet ket ez euz hirio dizurziou ha ne glevet hano ebet anezho guech all. Ha ne ket guir ez eus teir guech muioc’h a davarniou hirio evit a ioa brema ez euz antercant vloas ? Dek guech muioc’h zoken a elfen da lavaret ha ne lavarfen ket re. Peleac’h o pije cavet neuze eur plac’h iaouank divez avoalc’h evit mont d’an davarn etouez bandennadou goazed ? E peleac’h o pije cavet zoken eur plac’h iaouang hag e divije credet mont en hent he unan scoaz oc’h scoas gant eun den iaouank ? Ruzia e devije great bete guenn he daoulagad ma vije lavaret hano euz a eun dra evelse dezhi, ha gouscoude hirio e veler an dra-ze hag en deiz hag en noz. Mar guelet eta eun dizurs bennag en amzer goz, hag e velet, setu aze da viana unan ha ne velet ket.\nHirio evit guir, ez eus muioc’h a zescadurez, a leverer, hag etouez ar voazed hag etouez ar merc’hed. Ne lavaran ket nan ; hogen neuze ive e tlie ha goazed ha merc’hed anaout guelloc’h ar mad hag hen ober. Rak mar deo evit ober muioc’h a zroug eo ez eont var araok, mar deo evit beza goassoc’h eo o deus muioc’h a sclerijen, me lavar deoc’h e vije bet guelloc’h dezho e vije bet guelet ho diouscouarn oc’h asten, hag e vijent deut da veza henvel oc’h eul loenik koant am eus me du-ma, n’eus drougiez ebet enha, nemet pa ve c’hoant avechou d’he gas var araog, ec’h hij he benn hag e caf guelloc’h dont adren. Ha setu avoalc’h evit hirio var gementse ; ema ar c’huilet o voudal ha mall eo\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/330&oldid=162495 »\nKemmoù diwezhañ degaset d'ar bajenn-mañ d'an 18 Mae 2020, da 10:40.


ZAD - Wikipedia\nZAD, Zone À Défendre e galleg, "Takad Da Virout", zo ur gwreskanv nevez evit envel un doare stourm politikel ma 'z alouber en dachenn, er-maez peurliesañ, evit he difenn enep ur raktres terkadur evel hini aerborzh Kernitron-al-Lann e Liger-Atlantel.\nDiwar ar gwreskanv gallek nevez ez eus bet deveret ar ger zadistes evit komz eus ar stourmerien ; kalz anezhe a zeu eus an emsav emren.\nDiwar ZAD, Zone d'Aménagement Différé, "Takad da Derkaderañ Ampellet" e teu Zone À Défendre : ur ZAD a oa bet krouet e 1974 evit raktres an aerborzh e Kernitron-al-Lann, a zo deuet da vezañ ar Zone À Défendre kentañ e Bro-C'hall.\nDeuet eo an teskanv nevez war wel e Bro-C'hall e deroù ar bloavezhioù 2010. Abaoe ez eo deuet da vezañ anavezet gant an enebiezhioù keodedel ouzh raktres an aerborzh e Kernitron-al-Lann, e gwalarn Naoned.\nEmsav ar ZADoù a grogas gant enebiezh ouzh ar raktresoù lakaet da dalvoudegezh publik, met astennet e voe ivez en anv an doujañs d'an endro, gwir ar pobloù lec'hel da zibab petra ober gant o glennoù (zoken pa vez ret en em gannañ gant ar pennadurezhoù) ha distaol en ekonomiezh kendec'helour. E Bro-C'hall, emsavoù un tamm heñvel ouzh ar ZAD zo c'hoarvezet a-raok dija : ar stourm e Larzac (1971-1981), ar manifestadegoù a-enep raktres ar greizenn nukleel e Creys-Malville en Isère, hag e Plougoñ (1978-1981).\nAdtapet diwar « https://br.wikipedia.org/w/index.php?title=ZAD&oldid=1812147 »\nKemmoù diwezhañ degaset d'ar bajenn-mañ d'an 4 Kzu 2018, da 17:22.


Buhez ar Sent/1894/Ignas a Loiola - Wikimammenn\nBuhez ar Sent/1894/Ignas a Loiola\n◄ Guillou, Eskop Ignas a Loiola Per enn ereou ►\nSetu perak, kerkent ha ma oue pare, ez eaz var varc’h da gouent menez Serrat, el leac’h ma’z oa eunn imach mirakuluz d’ar Verc’hez. Eno e reaz eur gonfesion jeneral enn eur skuill eur mor a zaelou, hag e tremenaz eunn nosvez o veilla dirak imach mamm Doue. Goudeze e lakeaz he gleze a-istribill dirak ann aoter, hag, o veza roet he varc’h d’ar venac’h hag he zillad kaer da eur paour, e viskaz he-unan dillad lien groz, hag e skoaz var he droad, diarc’henn ha diskabell, etrezek kear Manrez a ioa teir leo ac’hano.\nO veza bet hanvet da zuperior jeneral euz he Urs, Ignas a boaniaz da genta da greski ann devosion e kalounou ann dud fidel, hag, evit guir, divar neuze e oue guelet enn ho zouez muioc’h a aked da lakaat traou kaer var dro ann ilizou, da ober katekiz d’ar vugale, da vont da zelaou ar zarmouniou ha da dostaat aliez ouz ar zakramanchou. Goudeze e savaz skolachou e peb leac’h evit rei eunn deskadurez kristen d’ar iaouankiz, hag e kasaz misionerien d’ar broiou pell evit prezeg ann Aviel d’ar baianed. Evelse, ann hini ne glaske guech all nemed ann ebatou hag ann henoriou ne oa mui brema nemed eur zonj enn he spered hag eunn ioul enn he galoun : savetei ann eneou. Setu perak e lavare avechou oa guell ganthan kendelc’her da labourat evit gloar Doue ha silvidigez he nesa, heb beza sur da veza salvet he-unan, eget mervel dioc’htu o veza sur da vont var ehun d’ar baradoz.\nAdtapet diwar « https://br.wikisource.org/w/index.php?title=Buhez_ar_Sent/1894/Ignas_a_Loiola&oldid=29127 »\nKemmoù diwezhañ degaset d'ar bajenn-mañ d'an 12 Kzu 2011, da 19:39.


Hebreos 8 CCO - Jesús caˈuíiñˉ jmidseaˋ dseaˋ - Bible Gateway\nHebreos 8 Chinanteco de Comaltepec (CCO)\nJesús caˈuíiñˉ jmidseaˋ dseaˋ féngˈˊ i̱ laniingˉguɨ quíˉiiˈ\n8 Jo̱baˈ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, e lab e uiing˜ e niingˉguɨ eáangˊ quiáˈˉ lají̱i̱ˈ˜ e júuˆ e síiˈ˜naaˈ ˈnʉ́ˈˋ, e Jesúsbingˈ lɨ́ɨngˊ i̱ jmidseaˋ dseaˋ féngˈˊ i̱ laniingˉguɨ quíˉiiˈ, jo̱guɨ íbˋ cajo̱ i̱ nɨguiing˜ lana fɨˊ ñifɨ́ˉ lɨ́ˈˆ lɨˊ dséeˊ laco̱ˈ guiing˜ Fidiéeˇ dseaˋ laniingˉ ˈgøiñˈˊ. 2 Jo̱ guiiñ˜ fɨˊ jo̱ e éerˋ ta˜ e lɨ́ɨiñˊ jmidseaˋ dseaˋ féngˈˊ i̱ laniingˉguɨ, co̱ˈ fɨˊ jo̱b dseángˈˉ lɨ˜ lɨ́ɨˊ é̱e̱ˆ jáˈˉ quiáˈˉ Fidiéeˇ fɨˊ lɨ˜ cajméerˋ ˈñiaˈrˊ jo̱ o̱ˈ fɨˊ lɨ˜ cajméeˋ dseaˋ jmɨgüíˋ.\n3 Jo̱ jaléngˈˋ jmidseaˋ laniingˉ sɨˈneaaiñˇ e nicuǿrˉ lají̱i̱ˈ˜ feáˈˉ e catɨ́ɨngˉ Fidiéeˇ jo̱guɨ e nijngáiñˈˉ jaléngˈˋ jóˈˋ e laco̱ˈ nicuǿiñˈˉ dseaˋ do; jo̱ lajo̱b lɨ́ɨˊ có̱o̱ˈ˜ Fíiˋnaaˈ Dseaˋ Jmáangˉ, co̱ˈ la guíimˋbaˈ ˈnéˉ lɨɨng˜ eeˋ nɨcacuørˊ fɨˊ quiniˇ Fidiéeˇ uíiˈ˜ dseeˉ quiáˈˉ jaléngˈˋ dseaˋ jmɨgüíˋ. 4 Jo̱guɨ faco̱ˈ írˋ táamˋbɨr fɨˊ jmɨgüíˋ la, jo̱baˈ jaˋ quɨ́ˈˉ jmɨɨ˜ jóng e lɨ́ɨiñˊ jmidseaˋ faco̱ˈ lajo̱, co̱ˈ fɨˊ jmɨgüíˋ la nɨseemˋ jmidseaˋ i̱ cuǿøngˋ li˜ cuǿˉ feáˈˉ fɨˊ quiniˇ Fidiéeˇ lɨ́ˈˆ laco̱ˈguɨ e ta˜ e caquiʉˈˊ Fidiéeˇ e cajmeˈˊ Moi˜ fɨˊ ni˜ jiˋ quiáˈrˉ. 5 Co̱ˈ jaléˈˋ ta˜ e cajméeˋ jaléngˈˋ i̱ jmidseaˋ do fɨˊ jmɨgüíˋ la, rúmˈˋjiʉ lɨ́ˈˆ laco̱ˈguɨ la lɨ́ɨˊ fɨˊ ñifɨ́ˉ, co̱ˈ cajméerˋ lajo̱ fɨˊ jmɨgüíˋ la e lɨ́ˈˆ laco̱ˈ cuøˊ li˜ e quiáˈˉ jial dseángˈˉ lɨ́ɨˊ fɨˊ ñifɨ́ˉ. Jo̱ nɨne˜baaˈ røøˋ e jaléˈˋ e la e lɨco̱ˈ cuøˊ lib˜; dsʉco̱ˈ ie˜ malɨɨ˜guɨ do, ie˜ lamɨ˜ caquiʉˈˊ Fidiéeˇ ta˜ quiáˈˉ Moi˜ e nijméiñˈˉ co̱o̱ˋ ˈnʉ́ʉˊ ˈmɨˈˊ fɨˊ lɨ˜ jmiféngˈˊ jaléngˈˋ dseaˋ Israel Fidiéeˇ, jo̱ ie˜ jo̱ casɨ́ˈrˉ Moi˜ lala: “Moi˜, quie̱ˋ cuente røøˋ, jo̱ jméeˈ˜ e ˈnʉ́ʉˊ jo̱ lɨ́ˈˆ laco̱ˈguɨ jí̱i̱ˈ˜ e nɨcaˈéeˉe ˈnʉˋ e fɨˊ yʉ́ˈˆ móˈˋ Sinaí do.” 6 Jo̱ dsʉˈ Jesús i̱ lɨ́ɨngˊ jmidseaˋ dseaˋ féngˈˊ i̱ laniingˉguɨ quíˉiiˈ do, íbˋ dseaˋ i̱ nɨcaˈíngˈˋ e ta˜ e ˈgøngˈˊguɨ eáangˊ laco̱ˈguɨ e ta˜ quiáˈˉ jaléngˈˋ jmidseaˋ i̱ seengˋ fɨˊ jmɨgüíˋ la; co̱ˈ dseaˋ íbˋ i̱ caneáaˊ fɨˊ e laco̱ˈ cuǿøngˋ e dseángˈˉ nilɨseengˋ dseaˋ jmɨgüíˋ cøøngˋ có̱o̱ˈ˜ Fidiéeˇ lata˜. Jo̱ cajméerˋ lajo̱ laˈeáangˊ có̱o̱ˈ˜ e júuˆ e cajmɨrǿˋ Fidiéeˇ cøøngˋguɨ do, co̱ˈ e jo̱ ˈgøngˈˊguɨ laco̱ˈguɨ e júuˆ tɨguaˇ e cacuøˈrˊ Moi˜ lamɨ˜ jéengˊguɨ do. Jo̱ e júuˆ e cajmɨrǿrˋ cøøngˋguɨ do lɨ́ɨˊ co̱o̱ˋ júuˆ tɨɨˉ fɨɨˋ e guiʉ́ˉguɨ, co̱ˈ eáangˊguɨ cuøˊ e ta˜ dsíiˊ dseaˋ.\n7 Jo̱ faco̱ˈ calɨˈíingˆ ta˜ dseángˈˉ laco̱ˈ sɨˈíˆ e júuˆ tɨguaˇ laˈuii˜ e cacuøˊ Fidiéeˇ malɨɨ˜guɨ do, jo̱baˈ joˋ calɨˈnéˉguɨ jóng e júuˆ tɨguaˇ e cacuøˊ Fidiéeˇ cøøngˋguɨ do faco̱ˈ lajo̱. 8 Jo̱ dsʉˈ mɨ˜ calɨlíˈˆ Fidiéeˇ e jaˋ jíiˈ˜ jaléngˈˋ i̱ dseaˋ quiáˈrˉ do e júuˆ tɨguaˇ laˈuii˜ quiáˈrˉ do, jo̱baˈ cajmiquímˈˉ dsíirˊ có̱o̱iñˈ˜ do, jo̱ lalab cajíñˈˉ fɨˊ ni˜ jiˋ quiáˈrˉ:\nLalab fáˈˋa: Niguiéebˊ jmɨɨ˜ mɨ˜ nicuǿøˆø jaléngˈˋ dseaˋ Judá có̱o̱ˈ˜guɨ jaléngˈˋ dseaˋ Israel caguiaangˉguɨ co̱o̱ˋguɨ júuˆ tɨguaˇ e ˈmɨ́ɨˉ.\n9 Jo̱ e júuˆ tɨguaˇ e ˈmɨ́ɨˉ e nicuǿøˆø i̱ dseaˋ íˋ\ne jiébˈˋ lɨ́ɨˊ laco̱ˈ e júuˆ tɨguaˇ laˈuii˜ do e cacuǿøˉø jaléngˈˋ dseaˋ áangˊ quiáˈrˉ\nmɨ˜ cacá̱ˋa̱ nifɨˊ quiáˈrˉ e caˈuøønˉre fɨˊ ni˜ guóoˈ˜ uǿˉ quiáˈˉ dseaˋ Egipto;\njo̱ dsʉco̱ˈ jaléngˈˋ i̱ dseaˋ áangˊ quiáˈrˉ do jaˋ calɨnʉ́ʉˈr˜ lají̱i̱ˈ˜ júuˆ tɨguaˇ e cacuǿøˉøre do,\njo̱baˈ caˈnáamˉ ˈñiáˈˋa quiáˈrˉ jóng.\n10 Jo̱ e lab e júuˆ tɨguaˇ e ˈmɨ́ɨˉ e nicuǿøˆø dseaˋ Israel mɨ˜ niguiéeˊ e jmɨɨ˜ jo̱:\nNicuǿøˆø jaléngˈˋ i̱ dseaˋ íˋ e laco̱ˈ niˈɨ́ˉ dsíirˊ røøˋ lají̱i̱ˈ˜ júuˆ quiʉˈˊ ta˜ quiéˉe\njo̱guɨ e niˈíñˈˋ carˋ ngocángˋ dsíirˊ jaléˈˋ e júuˆ jo̱ cajo̱.\nJo̱guɨ dseaˋ do nijmiféiñˈˊ jnea˜,\nco̱ˈ jí̱i̱ˈ˜ jneab˜ nilíinˉn Fidiéeˇ quiáˈrˉ,\njo̱guɨ jí̱i̱ˈ˜ íbˋ nilíingˉ dseaˋ quiéˉe cajo̱.\n11 Jo̱baˈ ie˜ jo̱ joˋ ˈnéˉguɨ faˈ e nijmeáˈˉguɨ dseaˋ júuˆ rúiñˈˋ jial laco̱ˈ nijmicuíiñˋ jnea˜,\nco̱ˈ lajɨɨmˋ dseaˋ nilɨcuíiñˋ jnea˜ ie˜ jo̱,\nnañiˊ faˈ lɨ́ɨiñˊ dseaˋ niingˉ o̱si jaˋ lɨ́ɨiñˊ lajo̱ é.\n12 Jo̱ ie˜ jo̱ niˈíim˜baa dseeˉ quiáˈrˉ uii˜ quiáˈˉ jaléˈˋ e gaˋ e nɨcajméerˋ,\njo̱ joˋ nijmiguiéngˈˊguɨ dsiiˉ jaléˈˋ dseeˉ e nɨcaˈéerˋ lamɨ˜ jéengˊguɨ.\n13 Jo̱ mɨ˜ féˈˋ Fidiéeˇ e nicuǿrˉ e júuˆ tɨguaˇ e ˈmɨ́ɨˉ do, jo̱baˈ cuøˊ li˜ jóng e nɨcadseábˉ bíˋ quiáˈˉ e júuˆ tɨguaˇ e laˈuii˜ do e cacuørˊ lamɨ˜ jéengˊguɨ do; jo̱guɨ jaléˈˋ e nɨyʉ́ʉˈ˜ jo̱guɨ e joˋ ta˜ íingˆ, capíˈˆbaˈ ˈnéˉguɨ quiáˈˉ e tɨˊ lɨ˜ niˈíingˉ conguiaˊ.


A-bep seurt traoù a vez lakaet e plas gant an Deskadurezh-Stad evit ma kendalc'ho ar skolidi, ar skolajidi hag al liseidi da zeskiñ. An dra ziwezhañ o vezañ sevel goulennoù ouzh an Aotrou ministr bep gwener da 5eur d'abardaez.\nPublié le 01/04/2020 à 11h01 • Mis à jour le 12/06/2020 à 12h23\nPenaos kenderc'hel gant ar skol er gêr pa 'vezer kenfinet ? Ostilhoù a vez lakaet e plas gant an Deskadurezh-Stad. Ar ministr a ginnig respont d'ar familhoù. • © M.Herry / France Télévisions\n"Kenderc’hel da zeskiñ", sed amañ ar pezh a vez goulennet digant ar vugale dibaoe m’eo bet serret ar skolioù, ar skolajoù hag al liseoù. Dre ma 'z int rediet da chom er gêr e vez lakaet a bep seurt traoù e plas gant an Deskadurezh-Stad. An dra ziwezhañ o vezañ sevel goulennoù ouzh an Aotroù ministr bep gwener da 5 eur d'abardaez.\n"Teuer ket da vezañ mestr-skol e-giz-se !"\nRet e vo d’ar gerent ober skol d’o bugale betek ar 15 a viz Ebrel d’an nebeutañ, sikouret a-dra-sur gant ar gelennerien. Dibaoe pemzektez ha deroù ar c'henfinañ e chom bout ar gerent dirak un toullad traoù : mankout a ra dafar a bep seurt da lod eus ar familhoù evel urzhiataerezhioù, lod all ne c’hellont ket ober gant internet er gêr, lod all c’hoazh n'ouzont ket penaos lakaat o bugale da gregiñ e-barzh.\nOuzhpenn ar pezh zo bet lakaet e plas gant an Deskadurezh-Stad dija, evel gellet pellgomz d’ar gelennerien pe d’ar guzulierien bedagogel, en deus divizet Jean-Michel Blanquer kemer e lod. Adalek ar sizhun-mañ e c’hell ar gerent sevel goulennoù ouzh ar ministr o skrivañ d’ar chomlec’h-mañ : rendez-vous-parents@education.gouv.fr. Bep gwener da 5 eur abardaez e vo tu lenn e respontoù war savennoù ministrerezh an deskadurezh stad : YouTube, Instagram, Facebook, Twitter.\nContinuité scolaire et confinement : Jean-Michel Blanquer répond aux parents d'élèves • ©Education France (ministère de l'éducation nationale)\nRemi Toulhoat, prezidant ar gevredigezh kerent Div Yezh, a soñj dezhañ eo "anat ez eo ret d’ar ministr respont d’ar familhoù". "Evit mirout al liamm gant ar gerent eo ret kaout a bep seurt kinnigoù, pe gant oustihloù modern, pe gant an telefon, pe dre lizher."\nRémi Toulhoat, président Div Yezh • ©Chloé Tempéreau\nMa vez klasket gant an Deskadurezh-Stad mont mod pe vod e darempred gant ar gerent eo abalamour ma chom etre 5 hag 8% eus ar skolidi ha n’o deus roet keloù ebet c’hoazh d’o c’helennerien.\ncopier le lien https://france3-regions.francetvinfo.fr/bretagne/penaos-ober-skol-bar-ger-respontet-vez-deoc-h-gant-an-aotrou-ministr-jean-michel-blanquer-1809486.html\nAccueil > Bretagne > Penaos ober skol bar gêr ? Respont a ra an Aotrou ministr, Jean-Michel Blanquer, deoc'h.


arc'h - Wikeriadur\narc'h /ˈarx/ benel (liester : arc'hoù, irc'hier)\nKased bras ma lakaer dilhad, boued, pezhioù moneiz.\n...ha, goude bezañ skarzhet kuit an dilhad a oa enni, e leugnis un arc'h gant gwispid-mor, riz, kig disec'het ha fourmaj Holland. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 24.)\nHag eñ hag astenn e vrec’h ha tennañ ac’hano un arc’hig dister a-walc’h da welet. — (G. MILIN, Gwechall-goz e oa..., Kemper, 1924, p. 60.)\nMar deus un arc'h amañ, ne dle ket bezañ goullo, a gredan. — (G. MILIN, Gwechall-goz e oa..., Kemper, 1924, p. 60.)\nLoeiza he doa stouet he fenn. Pa savas he daoulagad adarre, ne oa netra war an arc'h. — (Roparz Hemon, Ho kervel a rin en noz ha marvailhoù all, Al Liamm, 1970, p. 27.)\n– Demat deoc’h, eme Hagrid d’ur goblin. Deuet omp da gemer un tamm arc’hant eus arc’h an aotrou Potter. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 80.)\nArc'h Noe: lestr, er Bibl.\nLagad ar mestr a lard ar marc'h\nHag a laka ed da gouezhañ en arc'h\nAdtapet diwar « https://br.wiktionary.org/w/index.php?title=arc%27h&oldid=299822 »\nKemmoù diwezhañ degaset d'ar bajenn-mañ d'an 18 Mez 2020, da 12:07.


Houad penn ruz - Wikipedia\nHouad penn ruz\nUr par Mareca penelope,\nluc'hskeudennet e WWT Slimbridge\nGalvadennoù bet enrollet e Dorset\nUrzhad : Anseriformes\nKerentiad : Anatidae\nGenad : Mareca\nAn houad penn ruz (liester : houidi penn ruz) a zo ur spesad evned palvezek, Mareca penelope an anv skiantel anezhañ (Anas penelope kent) .\nDeskrivet e voe an houad penn ruz gant Linnaeus e 1758 e 10vet embannadur e Systema Naturae dindan an anv Anas penelope, anas o verzañ ar ger latin evit "houad" ha penelope oc'h ober dave d'un houad hag en devije saveteet Penelope pa voe stlapet er mor. |\nEtre 42 ha 52 cm eo hirder al labous, 71–80 cm e zigorded ha 500-1100 g e bouez.\nGris eo kostezioù ha kein ar par, du eo e lost, gwer teñval e bluñv askell ; un takad gwenn skedus a weler war laez e zivaskell dispak. Roz eo e vruched, gwenn e gof, rous e benn gant ur gurunenn liv ar c'hoaven. Pa ne vez ket mare ar gouennañ ez eo neuz ar pared tostoc'h da hini ar barez, a zo gell sklaer he fluñv.\nUn houad penn ruz\ne Fujimae-higata (Nagoya, Japan)\nVioù Anas penelope\nUn houadez penn ruz\nBevañ a ra diwar amprevaned ha plant peurliesañ, a gav e pradeier pe geunioù.\nKavout a reer ar spesad o neizhañ e hanternoz ha kreiz Eurazia hag o c'hoañviñ en Afrika ha kreisteiz Asia.\nAlies e vez e Breizh-Veur hag en Iwerzhon er goañv, hogen ne chom ket da ouennañ Bro-Skos. A-wechoù e vez gwelet en SUA ivez : dre ma'z eo bagadus-kenañ al labous ez a alies kevret gant Anas americana, betek hironañ gantañ.\n(en) Mareca penelope war al lec'hienn BirdLife International.\n(en) Mareca penelope war lec'hienn an International Union for Conservation of Nature (IUCN).\n↑ Martial Ménard, Dictionnaire français-breton, Éditions Palantines, 2012, pajenn 1241a.\n↑ IOC World Bird List Update Version 7.3 (31 GOU 2017)\n↑ Mareca penelope war al lec'hienn Avibase.\nAdtapet diwar « https://br.wikipedia.org/w/index.php?title=Houad_penn_ruz&oldid=1973874 »


Karatchay-Tcherkesia - Wikipedia\nAr Republik e Kevread Rusia.\nKaratchay-Tcherkesia (Къарачай-Черкесия e karatchaieg-balkareg), ent-ofisiel ar Republik Karatchay-Tcherkes (Къарачай-Черкес Республика e karatchaieg-balkareg; Карача́ево-Черке́сская Респу́блика, Karatchayevo-Tcherkesskaya Respoublika e rusianeg; Къэрэшей-Шэрджэс Республикэ e kabardeg), a zo unan eus Republikoù Kevread Rusia. Er C'haokaz emañ. 447 859 a dud a oa o vevañ enni hervez niveridigezh 2010 dindan 14 100 km². Eno emañ Menez Elbrouz, menez uhelañ Europa (5 642 m). Tcherkessk eo ar gêr-benn.\nAdtapet diwar « https://br.wikipedia.org/w/index.php?title=Karatchay-Tcherkesia&oldid=1674113 »\nKemmoù diwezhañ degaset d'ar bajenn-mañ d'an 8 Kzu 2015, da 15:28.


Yves Miossec - Wikipedia\nD'an 18 a viz Mezheven 1907\ne Gwiglann, Breizh\nD'an 17 a viz Eost 2001\ne Gwikourvest, Breizh\nPriz Per Roy 1995\nYves Miossec, bet ganet d'an 18 a viz Mezheven 1907 e Gwiglann (Penn-ar-Bed) hag aet da Anaon d'ar 17 a viz Eost 2001 e Gwikourvest (Penn-ar-Bed), a oa ur skrivagner brezhonek.\n2 Enklask evit an ALBB nevez\n3 Lennegezh c'hallek\n5.3 Divyezhek brezhoneg / galleg\nDa seizh vloaz e tesk galleg pa ya d'ar skol e Penzez ; mont a ra pelloc'h war e studi e kloerdi bihan Kastell-Paol ; diwezhatoc'h e ya da beurzeskiñ galleg, latin ha gresianeg e skol-veur Poitiers ; echuiñ a ra e studioù er Sorbonne e Pariz. Adalek 1933 eo anvet da gelenner war ar galleg, latin ha gregach e lise ar baotred e Brest m'edo Louis Paul Nemo o kelenn saozneg. N'en deus ket bet kalz darempredoù gant hemañ, a zo gwelloc'h anavezet dindan e anv-pluenn Roparz Hemon.\nAnvet eo da ofiser adarme e 1935, galvet eo e miz Gouhere 1939, daou viz a-raok diskleriadur an Eil Brezel-bed. E-kerzh an drouziwezh e miz Mezheven 1940 eo tapet da brizoner ha kaset d'an ereoù en Oflag XIII-A e-kichen Nürnberg. Chom a ra eno e-pad ur bloaz ha goude-se e tremen tri bloavezh en Oflag IV-D. Prizonidi all a c'houlenn digantañ kelenn brezhoneg dezho, setu ma sav kentelioù brezhoneg evito ; hag en ur gelenn brezhoneg d'ur c'hant ofiser bennak, hep levr da gentañ, e "tesk mat a-walc'h ar brezhoneg". D'an 23 a viz Eost 1944 e kaser anezhañ da Oflag X-C e Lübeck, un Oflag evit ar "pennoù-fall, hervez an Alamaned". Dont a ra er-maez d'ar 17 a viz Mae 1945. Adkavout a ra e wreg goude pemp bloavezh hanter a zisparti.\nKelenn e ra e lise Laval betek ar bloaz 1950 a-raok distreiñ da gêr Vrest e lise an Harteloire. Kelenn a ra eno betek mont war e leve e 1967. Mervel a ra e wreg daou vloaz war-lerc'h e 1969.\nEnklask evit an ALBB nevez[kemmañ | kemmañ ar vammenn]\nYves Le Gallo, a oa bet skoliet gantañ, a c’houlenn digantañ skoazellañ Jean Le Dû, kelenner e KEBK Kreizenn an Enklaskoù Breizhek ha Keltiek, da enrollañ doare komz brezhonegerien a-vihanik evit en ALBB (Atlas Yezh Nevez Breizh-Izel). Un dastumad kartennoù eo hag a ziskouez penaos e kemm ar parlantoù eus an eil lec’h d'egile. Graet eo bet dre enrollañ penaos e teu, gant tud deus ar vro, doare lavar war 600 ger bennak. Da skouer evit ar ger spezad e vez klevet spezard, spezerd, spe-t, spezot, speiet, spet pe grozeiz, grozerez, hag all... Setu adalek miz Meurzh 1970 betek 1974 emañ O c’haloupat war hentoù Breizh-Izel. Enrollañ a ra tud e 75 eus an 187 lec’h a vez kavet e-barzh an atlas. Ul lodenn vras eus an enrolladennoù a c’heller selaou war ar genrouedad. Embannet eo bet an Atlas Nevez e 2001 gant Jean Le Dû.\nWar ar memes tro e labour war dielloù Gwiglann, e barrez c'henidik, savetaet gantañ dre chañs just a-raok bezañ skarzhet. E levr kentañ, e galleg Une vieille paroisse bretonne, bizskrivet ha moulet 300 skouerenn anezhañ, a voe gwerzhet dindan div sizhunvezh.\nAdalek 1978, e skriv e brezhoneg nemetken. Embannet eo e oberenn gentañ, Ur veaj e stadoù Unaned an Amerik e Studi Nn 9 gant Skol-Veur Brest e 198? hag O foetañ bro er C’hanada e Studi Nn 19 e 1989, daou levr danevelloù-beaj.\nE levrioù all a zo embannet gant Emgleo Breiz : an hini kentañ eo Dreist ar mor braz e 1981. Embannet eo e romant Lorc’h, kasoni ha poan e 1983 ; kontañ a ra buhez div familh eus Bro-Leon da vare ar brezel etre ar gatoliked hag ar brotestanted. E 1987 e embanner e levr O c’haloupat war hentoù Breizh-Izel : ennañ e kont penaos en deus graet al labour enrollañ tud evit magañ an ALBB nevez. E 1991 e embanner ur danevell-beaj all Mont da Israel.\nKontañ a ra e amzer prizoner e-pad ar brezel el levr Tammoù eñvorennoù eus an amzer griz e 1994. E oberenn ziwezhañ a zo un esae war Yann-Bêr Kalloc’h.\nDaoust ma oa kelenner war ar galleg, latin ha gresianeg eo bet atav ar brezhoneg a-bouez dezhañ ; ar yezh nemeti komzet gantañ e-pad e vugaleaj, kelennet pa oa prizoner ha treuzkaset dre e levrioù. Skrivañ a ra diwar ar Brezhoneg hag ar Galleg en e levr O c’haloupat war hentoù Breizh-Izel” : Ur binvidigezh eo atav ur yezh, pa ya ur Breizhad bihan d’ar skol ne deus poan ebet o teskiñ ar galleg ; hag ar galleg a zesk neuze a vez kalz gwelloc’h eget an hini a vefe desket dezhañ er gêr, rak hemañ ne vez nemet ur galleg mac’hagnet diaes-kenañ da wellaat goude. Diwezhatoc’h ma teu dezhañ rankout deskiñ ur yezh all e vo aesoc’h dezhañ rak e spered a zigoro buanoc’h.\nEur veaj e Stadou-Unanet an Amerik (1976) (1978)\nO foeta bro er Hanada (1978) (1981)\nDreist ar mor braz (1981)\nLorh, kasoni ha poan (1983)\nO haloupad war heñchou Breiz-Izel (1987)\nMond da Izrael (1991)\nTammou eñvorennou euz eun amzer griz (1994), priz Per Roy Fondation Coop Breizh 1995 de l’Association des écrivains bretons\nUne vieille paroisse bretonne : Guiclan (1971, réédité en 1994)\nDivyezhek brezhoneg / galleg[kemmañ | kemmañ ar vammenn]\nYann-Ber Kalloh (1994)\nE 2005 eo bet kinniget d’ar CRBC derc’hel e zielloù  \n↑ Frañsez Favereau Lennegezh ar Brezhoneg en XXvet kantved II p. 266.\n↑ O c'haloupat war hentoù Breizh-Izel p. 7-9\n↑ Enroladenoù evit an ALBB\n↑ Rakskrid adembannadur e levr, 1994.\nEnregistrements pour l'Atlas Linguistique de Basse-Bretagne\nTammou eñvorennou euz eun amzer griz (pdf)\nYann-Ber Kalloh (pdf)\nAdtapet diwar « https://br.wikipedia.org/w/index.php?title=Yves_Miossec&oldid=1933661 »